
DE GALLIS 

QUI SiECULO XIII 0 A PARTIBUS TRANSMARINIS 
IN APULIAM SE CONTULE RUNT 



GAP. I. 

DE NUPTIIS FRIDERICI AUGUSTI ATQUE DE MILITIBUS QUI 
ISABELLAM REGINAM IN APULIAM COMITATI SUNT, ET IN 
IMPERATORIS AULA GAVIANQ, CYPRENSI MILITI, OBVIAM 
FACTI SUNT. 

Anno Dominicae Incarnationis millesimo ducente- 
simo vicesimo quinto, ante diem octavum Idus Julias, 
classis viginti galearum Limassol portum, in insula 
Cypro, quem paucos dies tenuerat, reliquit, Italiam 
petens 1 ; qua ad Fridericum secundum, Romanorum 
imperatorem et Siciliae regem, vehebatur sponsa, 
Isabella de Brienne, annis quatuordecim non major, et 
in urbe Tyro Hierosolymitani regni corona modo 
donata 2 . Hanc in Apulia exspectabat Johannes pater, 
qui, cum reginae puellae tutorem ageret, regium nomen 
ipse sibi retinuerat. Magnus auteni coetus clericorum 

1. Amadi, Ed. R. de Mas-Latrie; Paris, 1891, p. 117. 

2. L. de Mas-Latrie ; Histoire de Vtle de Chypre, Paris, 1861, i, 
p. 218-219. Huillard-Brehollbs, Historia diplomatica Frideriei II, 
Paris, 1859, Introduction, p. cccxxvn. « Le rei dou roiaume de Jeru- 
salem ne tient son roiaume que de Dieu, et il doit estre corones en 
Jerusalem, se elle est en mains de crestiens ; et quand elle ne l'est, 
si doit estre corones a Sur ». (Assises de Jerusalem, Ed. Beugnot, i, 
p. 29). 

et militum, nobilissimis Qrientis Latini gentibus nato- 
rum, Isabellam comitabatur. 

Nemo nescit imperiales nuptias ante diem quintum 
Idus Novembres in ecclesia cathedrali urbis Brundisi- 
nae celebratas esse, atque in hoc eodem die Fridericum, 
sponsae suae patre aperte contempto, Hierosolymitani 
regni coronam et sigillum sine mora usurpavisse. 

Quo facto, dum senex ad Barolum cum paucis fideli- 
bus confugit, nobiles viri, qui e Syria cum classe vene- 
rant, Siculae aulae magnificentia et ipsius domini potes- 
tate capti, partes Romanorum imperatoris, qui orientalia 
regna sibi tam audacter vindicare videbatur, statim 
secuti sunt. Quin proceres clericorum et militum, 
Johannis regis jam obliti, non solum in Apulia nonnul- 
los menses lauto hospitio frui, sed etiam primis chartis 
a novo Siciliae et Hierusalem rege publice editis ipsi 
interesse non recusaverunt. Duobus enim privilegiis 
Ordini Sanctae Mariae Theutonicorum anno MCCXXVP, 
mense Januario, a Friderico et Isabella concessis % no- 
mina illorum suscripta leguntur, scilicet : Jacobus de 
Vitriaco, Acconis episcopus, idem qui de historia Hie- 
rosolymitana librum non ignobilem scripsit 2 ; Balianus, 
dominus Sydonis, Daniel de Terramunde, Nicolaus 
Antelmi 3 , Guido de Infante 4 , Guido de Roniau 5 , Ger- 

1. Chartse illae ambo, sub sigillo Symonis, Tyrensis archiepiscopi 
et Hierosolymitani regni cancellarii, editae, nullo loci nomine addito, 
leguntur^apud Huilt.ard-Breholles, Hisloria diplomatica, n, pars 1, 
p. 531-532. 

2. G. Rey, Les Familles d'Outremer de Ducange, Paris, 1869, 
p. 170-171. 

3. Nicolle Anteaume. (Ducange, p. 500. Cf. Les Lignages d'Outremer, 
Ed. Beugnot, apud Historiens occidentaux des croisades ; Lois, n, p.). 

4. Gui 1'Enfant; qui a Johanne de Brienne delectus erat ut Tyri, 
die festo quo Isabellae corona accipienda esset, solennia componeret. 
(VEstoire de Eracles, empereur; Hist. Occid. des Crois., n, p. 357). 

5. Acconis dominus, qui anno mcclv° jam mortuus erat (R6hricht, 
Regesta Regni Hierosolymitani, 1893, p. 323, no 1228). 



# 




vasius de Malgastel 1 , Philippus Cynardi, Gofridus de 
Viliers, atque tres alii, quos amittere liceat. Uno autem 
Danielis de Xerramunde nomine excepto, qui e Flan- 
driae partibus ortus erat, nomina illorum qui in Italicis 
oris Hierosolymitani regni testes exsliterunt, si modo 
vulgari eloquio ea transcripseris, Gallicum cuncta 
sonant. Tunc enim Germanicus imperator, cum, Hen- 
rici patris magna consilia fortuna magis prospera secu- 
tus, ad Orientis partes mentem intendebat, ubique, 
cum in regia urbe Constantinopoli, tum in sacra urbe 
Hierusalem, quasi fixam et fundatam cernebat alteram 
illam Galliam, a papa Honorio tertio decantatam, in 
litteris ad Blancam reginam, Ludovici octavi, Galjo- 
rum regis, uxorem missis : « Novit regia celsitudd, 
scribebat pontifex, qualiter Dominus, in cujus manu 
sunt potestates et omniajura regnorum, in Gallicorum 
manibus tradidit Imperium Romaniae, quod per eosdem 
est quasi principaliter hactenus gubernatum, ibique 
noviter quasi nova Francia estcreata 2 . » 

Galli autem in Italiam e Syria deducti invenerunt in 
imperatoris aula juvenem quemdam, nomine Gavianum 
de Chenechy 3 , cujus gens e Campania, Galliae provin- 
cia, videtur esse orta 4 . Ille jam in Cypro adulescentiam 
egerat, cum in disceptationem venit cum Philippo de 
Ibelino, oppidi Beirut domino, qui regno, juvenis Hen- 
rici de Lusignano nomine, praeerat. Sed inito, more 

1. Qui anno mccxlv* Acconis vicecomes nominatur (Paoli, Codice 
diplomatico cfel sacro militare ordine Gerosolimitano, Lucca, 1733, i, 
p. 258, n° 217. Les Familles d Outremer, p. 547). 

2. Rainaldi, Annales ecclesiastici, i, p. 536. Anno mccxxiv*, mense 
Maio. 

3. De Gaviani nomine, Cf. VEstoire d'Eracles, lib. xxxm, cap. m, 
p. 368. Gavianus Hermelinam de Soissons sponsam duxerat (Les 
Familles d'Outremer, p. 607). 

4. Chennegy locus haud procul ab urbe Troyes exstat. . 

feudali, juridico certamine, militaris ordinis jura a 
domino suo violata esse Gavianus contendit*; itaque 
Acconem petivit et inde Apuliam versus vela dedit. Ibi 
Friderici imperatoris gratiam mox captavit, cum huma- 
nitate et comitate, ut Gallorum erat, tum maxime vena- 
toriae artis peritia, in qua Fridericus ipse eruditum se 
profitebatur 2 . In Italia autem non peregrinus et 
hospes, sed proximus Sacri Romani Imperii vassalis 
habebatur Gavianus. Non enim obliviscendum est anno 
MXCXVIPAmalricumde Lusignano Henrico imperatori 
homagium solvisse, quippe cum ab eo precibus obti- 
nuisset ut Cypri dominium regnum fieret 8 . Gavianus 
igitur noster, dum Fridericum sequitur, regis sui 
domino servit 4 , nec mirandum videbitur si in priore 
charta de laudatis privilegiis anno MCCXXVI 0 edita, 
nomen militis Cyprensis non legitur inter nomina illo- 
rum qui Hierosolymitani regni in Apulia vices sustine- 
bant, sed post nomina Germanorum qui Sacri Romani 
Imperii testes se ferebant 5 . 

Hac autem gratia, qua apud Fridericum floruit ille 
gentis de Ibelino capitalis inimicus, manifestum fit quo- 
modo imperator noverit insidias in Cypro adversus 
regis juvenis tutorem occulte compositas, et quomodo 

1. Omnia haec satis confuse narrata sunt a Philippo de Novare in 
libello qui inscribitur les Gestes des Chyprois (Ed. Gaston Raynaud, 
Geneve, 1887, p. 34). 

2. Librum de re venatoria imperatorem ipsum conscripsisse 
notum est, cujus prseclarum exemplar, variis et pulcherrimis picturis 
distinctum, in Vaticana Bibliotheca servatur (Vat. Pal. 1071). 

3. Mas-Latrie, Bist. de Chypre, i, p. 128-130. Huillard-Breholles, 
Introduction, p. cccxxxm. 

4. « Et servy 1'empereor un tems » ( Les Gestes des Chyprois^ p. 34). 

5. « Hujus autem rei testes sunt : De Imperio, Rainaldus, dux 
Spoleti, Bertoldus frater ejus, Gottifredus de Hunloch, Albertus et 
Conradus de Stouphe et Gavianus de Cipro. De Regno vero Hieroso- 
limitano, Jacobus, venerabilis Acconis episcopus, etc... » (Huillard- 
Brshoiles, ii, pars i°, p. 536). 




consilium inierit, domino Philippo detruso, insulae 
suum imperium indicendi. Ipse etiam, juris, quod post 
Henrici sexti mortem in Lusignanorum regno impera- 
tores servaverant, haud immemor, aegre satis tulit quod 
domini de Ibelino juveni regi coronam imponere pro- 
peraverant, imperatoris ne petito quidem assensu *. 

Illo tempore Fridericus, quem summus pontifex 
vituperationibus et minis, ob promissa nondum exso- 
luta, acriter insequebatur, tandem animum induxit ut 
bellum in Terram Sanctam portaret. Dum Brundisium 
conveniunt copiae,non ultra Hydruntum inhac simulata 
expeditione provehendae, Gavianus rursus ad Cyprum 
profectus erat 2 , ut nobilium virorum consensiones 
adversus gentem de Ibelino machinaretur. Consense- 
runt autem cum illo Guillelmus de Rivet, nepos ejus 3 , 
Hugo de Gibelet, qui dominis de Ibelino sanguine 
conjunctus erat 4 , Amalricus de Bethsan, e nobili gente 
de Bethune, atque Americus Barlais, qui inter juvenes 
illos animo promptissimus erat et potestatis cupidissi- 
mus 5 . Hic, non secus ac Gavianus, Cyprum linquere 
coactus, quod quemdam Philippi de Ibelino amicum in 
insidiis semivivum reliquerat, in Tripolim, Syriae ur- 
bem, confugerat, ubi Alix de Campania, senioris reginae 
Cypri, inquietum animum turbavit et ab illa impetravit 
ut, Philippo de Ibelino tutoris regii munere destituto, 
summa rerum sibi committeretur. Sed juveni majora 

1. Mas-Latrie, p. 228. 

2. Amadi, p. 122. 

3. Isabella de Soissons, Jacobi de Rivet uxor et Guillelmi mater 
soror erat Hermellinae illius, quam duxit Gavianus de Chenechy. (Les 
Familles d*Outremer, p. 594). 

4. Les Gestesy p. 31. 

5. « Ceaus V s'accorderent et jurerent Sncontre le lignage de 
Tbelin ». (Ibid.) 

semper capessenti plerique Cyprensium militum pro- 
ceres adversati sunt et, interempto forte Philippo, 
Johanni, ejus fratri, bajulationis, ut dicebatur, officium 
transmiserunt. Inde bello aperto inter Americum et 
totam de Ibelino gentem, quinque juvenes qui inter 
se consenserant nuntios ad Romanorum imperatorem 
crebro miserunt 1 , ut arma externa in medias res adeo 
turbatas inferret. 

1. « Si manderent mout plaignant a 1'empereor dou lignage de 
Ybelin, disant mout de maus et de mensonge sur eaus». (Les Gestes, 
p. 37). 

CAP. II. 



)E GALLICIS MILITIBUS, QUI, BELLO IN CYPRO ET SYRIA A 
FRIDERICO INITO, QUOD « LONGOBARDICUM )) VULGO 
NUNCUPATUM EST , CUM IMPERATORIS PARTES ADVERSA 
FORTUNA SECUTI ESSENT, EXSILIO DAMNATI SUNT. 

Interea Isabella Imperatrice Andriae, in urbe Apuliae, 
dum filium parit, mortua 1 , puer infans, qui Gonradum 
Qomen acceperat, Hierosolymitani regni legitimus 
baeres fiebat, et imperium quod Johannis de Brienne 
fuerat, cum hic, nomine filiae, cuncta regeret, succes- 
sionis jure descendebat ad illum ipsum a quo nuper 
injuste occupatum erat. Itaque Fridericus, dum cruce 
ad bellum gerendum signatur, hoc sibi proponere 
poterat utterras filio destinatas ab infidelibus reciperet. 
Nee mora, duobus fere mensibus post Isabellae mortem, 
imperator, Brundisio profectus 2 , adversam Romaniae 
ripam petit et Syriam versus vela pandit. Necdum 
Peloponnesum classis praetervecta erat, cum per mare 
Americus Barlais cum Gaviano et ceteris tribus obviam 
occurrit. Sic inter seditiosos milites Limassol urbem 
intravit imperator atque primum cum Johanne de Ibe- 



Quid deinde ? Haec jam omnia magis scita sunt quam 
ut nobis singula narranda esse videantur 3 . Nihil sane 

1. Anno mccxxviiio, die septimo ante Kal. Mains. 

2. Huilla.rd-Br6holles, iii, p. 489. 

3. Plura invenias apud : Mas-Lathie, op. laud., Huillard-Br£- 
holles. (Inlroduction, p. cccxxxi et scq.) ; E. Kestner, der Kreuzzug 



lino colloquium habuit. 

in tota Friderici vita magis mirandum invenias quam 
hoc bellum, crucis vindicandae causa a viro e Sanctae 
Ecclesiae communione excluso inceptum, atque sine 
armis et sanguine gestum, dum de conditionibus pacis 
cum Saracenis urbane agitur 1 , adversus autem chris- 
tianos qui Cypri et Hierusalem regna tenent dolose 
contenditur. Propositum tandem assequivisus est Fride- 
rious, cum eodem tempore tres urbes sacras, videlicet 
Hierusalem, Bethleem, Nazareth 2 , a Soldano restituen- 
das esse impetraverit, Henrici vero regis homagio ac- 
cepto, Cyprenses milites in verba sua adegerit. Sedvana 
et fluxa adeptus erat. Nam imperator, cujus Italicae pro- 
vinciae gravibus periculis laborarent 3 , Terram Sanctam 
linquere cogitur, ubi sibimetipsi coronam, abnuente 
patriarcha, imponere coactus erat. 

Legatos autem in regno Hierosolymitano Fridericus 
reliquit Balianum de Tyro, qui Isabellam consobrinam 4 
in Apuliam olim comitatus erat, et Gallicum quemdam, 
nomine Garnerium Alemannum, veteri nobilique gente 
natum, quae e Provincia in Syriam migraverat. 5 In 
Cypro vero imperator sua summi domini et tutoris 
regii jura ad quinque bajulos detulit, qui fuerunt quin- 
que illi transfugae, Americus etGavianus cumipsorum 

Friedrich II, Gottingen, 1873, in-8° ; Han s-M ii ller, Der Longobarden- 
krieg auf Cypern; V. Loher, Kaiser Friedrichs II Kampf um Cypern. 
Abhandl. der k. bayr. Akademie der IViss., 1898, p. 109-180); E. 
Winkelmann, Kaiser Friedrich II, Lipsiae, 1897, n, p. 85 et seq. 

1. Fatendum est imperatorem, quippe qui armatorum et pecuniae 
simul defectu laboraret, aperta vi quae in omnium christianorum 
votis essent consequi nonpotuisse. (Winkelmann, Kaiser Friedrich II, 
ii, 97, et sq.). 

2. WlNCKELMANN, II, p. 118-119. 

3. Wingkelmann, ii, p. 108 et n. 3. 

4. Supra videas ; Baliani uxor, Margarita, Johannis de Brienne 
• neptis erat. Cf. (Les Familles d'Outremer, p. 434-35). 

5. Les Familles d'Outremer, p. 505. 

sociis. Isti lunc juvene ipso rege potiti erant, nec non 
et castris, quae in tota insula, imperatoris jussu, occu- 
pata erant praesidiis Germanorum et Italorum, qui a 
Gyprensibus sine discrimine « Longobardi » vocaban- - 
tur. Sed vix uno mense postquam imperatoris classis 
altum denuo petierat, Johannes de Ibelino, qui cum 
plerisque militibus Fridericum in Syriam secutus erat, 
in insulam redit et imperatoris legatos aggreditur. Tunc 
coeptum est bellum, cujus variae vices narratae sunt a 
Philippo de Novarre, milite fortissimo et eodem.poeta, 
qui in Gestis illis Cyprensium narrationem permiscuit 
cantilenis, e quibus constare videtur quaedam inter mul- 
tas alias poematum collatorum series, gallice « Roman 
de Renart » nun<jupatas, qua nihil sane inter opera vul- 
gari sermone in Orientis partibus conscripta mirabilius 
invenias : in qua Ysengrini lupi Johannes de Ibelino, 
vulpis autem Renarti Americus Barlais partes suscipit 1 . 

Primum ad manus ventum est inter Longobardos 
et Cyprenses apud Nicosiam. Cum illis qui sub imperia- 
libus vexillis pugnabant res adversa fuisset, Gavianus, 
qui praelio graviter steterat et conestabilem Gerar- 
dum de Montaigu manu sua interfecerat, in castrum 
Kantara cum suis se recepit, ubi, dum inter turris altis- 
siinae pinnas vultum ostendit, telo ictus interiit 2 . At ceteri 
quatuorbaju!i,cum sineauxilio et abimperatore relictos 
se viderent, foedus cum Johanne composuerunt, quam- 
primum quidem violandum. Americus enim inimicum 
suum capitalem unicum Cyprensis regni bajulum modo 
salutaverat, cum Fridericus exercitum, duce Riccardo 
Filangerio marescallo, mittit. Bellum igitur gravius exar- 
descere. Filangerius cum exercitu recta via ad feuda- 

1. Les Gestes, p. 69. 

2. Cf. VEstoire XEracles, p. 377. 

lem Johannis de Ibelino terram pergit, et castro Beirut 
obsidionem infert. Cyprenses autem copiae, quae statim 
accepto nuntio ad depellendos hostes fretum transie- 
rant, in loco dicto Gasal-Imbert, haud procul ab Acco- 
ne, cladem acceperunt, et rursus Longobardi, rerum 
successu incitati, insulam iterum occupaverunt. Sed 
Johannes de Ibelino, exercitu novoquam celerrimecom- 
parato atque navigiisa Genuensibus qui Syriam incola- 
bant impetratis, in insulam audentissimo impetu des- 
cendit et vestigiis marescalli et Americi Barlais haesit. 
Primo congressu, ut notum est, in loco dicto Agridi, 
Longobardorum exercitu oppresso et fuso, superstites 
castrum Gherines trepide petierunt, et, cum in arce 
illa inexpugnabili annum totum restiterant, tandem in 
deditionem venerunt. 

Gum Cyprus insula eo modo missa esset, in urbe 
Tyro Riccardus marescallus, nomine Friderici et pueri 
Conradi, regii bajuli et imperialis legati titulos semper 
tenebat. Sed non nisi vana quadam auctoritatis specie 
ornatus videbatur, quam ipsi Acconis urbis mercatores 
repudiabant. Anno tandem mccxxxii 0 , quo Gonradus 
tutelae suae fiebat et Fridericus juribus quae tutoris 
nomine tenuerat exuebatur, proceribus clericorum 
et militum et civium in solemne concilium coactis, ut 
jus Assisarum ferebat, placuit ut Hierosolymitani regni 
summa rerum deferretur in manus Cypri reginae, Alix 
de Campania, quae sanguine Isabellam, regis absentis 
quondam matrem, propius attingebat. Illis autem qui 
cum imperatoreipso adeo arroganter egerant, hoc unum 
restabat, ad manus venire ut Longobardorum ultimos 
e regno exterminarent. Itaque, cum e Syria simul ac 
Cypro milites adversus communem hostem coacti Tyrum 
oppidum obsidione premerent, Riccardus Filangerius 

qui, moenibus non jam circumsessis, ex urbe per mare 
effugere poterat, saeva tempeslate jactatus est, et, navi ad 
littus impacta, in hostium manusipse incidit. Lotharius 
autem, Riccardi frater, qui in oppido cunctis praeerat, 
legatione obsidentes adivit, ut de urbis dedendae con- 
ditionibus conveniretur. Tribus tandem post mensibus 
quam imperatoris filius regia jura ipse obtinuerat, Lon- 
gobardi omnes, marescallo duce, rursus in Apuliam na- 
vibus profecti sunt, atque, quanquam alium bajuliun, 
comitem Thomasum de Aquino, Fridericus in Syriam 
postea miserat, oinnibus jam illo tempore apparuit im- 
perialem potestatem in ipso die e parlibus transmarinis 
evulsam fuisse, quo Filangerius Tyrum liquisset. Cujus 
rei auctorem habemus Philippum de Novare, qui, cum 
adversus imperatoris fautores gladio et verbo acriter 
decertavisset et Tyri de pace pro virili parte tractavisset, 
his verbis, dum de marescalli discessu in libro suo agitur, 
gaudium ipse praefert : « Adonc fu desracine et arache 
le pesme ni (pessimus nidus) des Longuebars, si quon- 
ques puis n'orent pooir en Sirie ni en Chipre. » 1 Illuc 
evaserunt quae magna animo volverat Fridericus Augus- 
tus, ut imperii sui fines ultra Siciliam et mare profer- 
ret, usque in Orientis partes, quae Gallorum erant. 

Multo autem antequam urbs Tyrus capta est, ab om- 
nibus illis qui e transmarinis regnis imperatoris partes 
secuti erant, poenas exigi coeptum est. Johannes de Ibe- 
lino, qui Americi Barlais injurias et proditiones aequo 
satis animo primum tulerat, severiore sententia usus 
est, cum in campo obviam occurrit Cyprensibus fidei 
ruptoribus et cum « Longobardis » in acie commixtis. Ita- 
que, parta apud Agridim victoria, dum terra marique 

1. Les Gestes, p. 135. 




castri Gherines obsidio fervet, militum concilium , 
quod majus vocabatur 1 , a bajulo indicitur, ut de homi- 
nibus ligiis, qui sacramenti religionem rupissent, fieret 
judicium. Consessus autem de communi sentehtia reos 
exsilio mulctandos et illorum bona publicanda censuit. 
Quorum nomina, quas in libello de Cyprensium gestis 
frustra requiras, nobis prolata sunt ab Amadi, rerum 
Cyprensium auctore, cui cornmentarios a Philippo de 
Novare de vita ipsius scriptos, in quibus nonniilla ines- 
sent, quse breviori narrationi miles non inseruisset, 
evolvere contigit. Nil mirum si inter exsules invenis 
juvenes illos, quos titulo bajulorum imperator ornave- 
rat; e quibus,cumGavianus occisus esset etGuillelinus 
de Rivet ante finem belli de vita decessisset, tres, qui 
supererant, omnium primi nominantur, Americus Bar- 
lais, Amalricus de Bethsan, Hugo Gibelet, quibus socii 
fiunt Philippus Chinardus, Hugo Chabot, Hugo de 
Mare, Rainaldus de Chamberlan, Hugo et Bertrandus 
Porcelet 2 . 

Hoc autem animadvertit recens Cyprensium rerum 
scriptor, qui, postquam occultas artes et pugnas Americi 
Barlais et ceterorum narravit, eosdem, adversa fortuna 
laborantes, in exsilium sequi tentavit, scilicet quodfere 
omnes ex annalibus terrarum transmarinarum, in ipso 
pacis tempore, quae paulo post majoris concilii senten- 
tiam composita est,velut evanescere videntur 3 . Attamen 

1. Gallice Haute-Cour. Cf. Les Gestes, p. 108. 

2. « Questi sono li nomi di coloro che furon desheredati : Chame- 
rin Barlais, Almerico de Bessan, Hugo de Zibelet, Philippo Genardo, 
HugoZaboc, Hugo de Mare, Rinaldo de Zamberlan, Hugo et Beltran 
Porcelet, quelli di Creissi di Thabor, quelli di Carpasso, quelli de la 
Messaria. Gavan morite in la prima battaglia e Zacco de Binet da 
poi, et pero non furon loro exheredati ». (Amadi, p. 175; Cf. Prooe- 
mium, p. v). 

3. « L'Histoire d Outremer n'en parle plus apres ce temps » (Mas- 
Latkie, i, p. 302). 




fatendum est nonnullorum, qui e Cypro expulsi erant, 
vestigia quidem in Syria ipsa inveniri posse. 

Mortuo enim Americo Barlais, qui non magis tribus 
annis cladi superfuit, anno MGCXXXVI* ejus filium in 
urbe Tripoli invenimus,~et in ipso privilegio, quo nomi- 
natur « Johannes Barlais, quondam Americi filius 1 , » 
Hugonis de Gibelet, qui unus e quinque bajulis fuerat, 
nomen legimus 2 . Americum autem ipsum verisimile 
videbitur recessisse in comitatum, e quo insidias non 
semel ipse jam tetenderat, primum ante Friderici adven- 
tum, iterumque, in brevissimo pacis spatio, qua3 inter 
duas cum Longobardis acti belli partes media fuerat. 
Notum est enim Bohemundum, Tripolis comitem, 
omnium primum Friderici partes adversus Johannem 
de Ibelino esse secutum 3 . Quin, cum Filangerii exercitus 
Tyrum reliquit, extremum paucis, qui de imperiali for- 
tuna nondum desperaverant, urbs quam Bohemundus 
tenebat patuit perfugium, in quo, ut videtur, sedem et 
domicilium invenit ipse Thomas de Aquino, bajulorum 
Friderici ultimus 4 . Nec mirum si inter milites qui in 
Bohemundi aula intererant nominatur, una cum Hugone 
de Gibelet et Americi filio, miles alius e Cypro exsulatus, 
Bertrandus Porcelet 5 . 

1. Les Familles d'Outremer, p. 485, n° 4, et p. 518. Strehlke, Tabulx 
Ordinis Sanctse Marix Theutonicorum, Berolini, 1869, p. 64, n° 81. 
Roiiricht, Regesta Regni Hierosolymitani, CEniponti, 1893, p. 279, 
n° 1069. 

2. In urbe Tripoli domum etiam invenerunt alii duo e gente Barlais, 
scilicet Rainaldus (anno mccxli 0 ; Rohricht, p. 287, n° 1102) atque 
Hugo (anno mccliii 0 , Rohricht, p. 317, nol204). In charta alia, Accone, 
anno mccliii 0 , mense Junio, edita, nominatur « Almaricus Barlays, 
filius quondam Aymarici Barlays » (Rohricht, p. 317, n° 1206). 

3. L Estoire d'Eracles, p. 368. 

4. Huillard-Breholles, Introduction, p. ccclxvii, n° 4. 

5. Strehlke, p, 64-65. Rohricht, p. 279, n° 1068. Bertrandum 
eumdem in Syriam aono uno post castri Cherines deditionem (scilicet 
mccxxxiv 0 ), jam transisse claret, c charta mense Novcmbri edita, qua 

Excepta autem Tripoli urbe, non est in tota Syria 
locus alterin quo illorum, quimajoris concilii sententia 
damnati erant, vestigia perspiciantur. Haud aegre conce- 
das, una cum ipso Mas-Latrie *, hoc fieri potuisse ut 
Fridericus in regno suo Siciliae illis, qui ad parandum 
sibi orientale regnum vitam et fortunas in discrimen 
obtulissent, terras et Jionores quae amisissent reatituerit. 
Nonne enim sponte sua imperator, cum in Cypro versa- 
retur, in Apuliam secum adducere tentaverat filium 
unum Baliani de Ibelino, cui officium capitanei Fogiae, 
urbis scilicet quam regni sedem gratissimam haberet 
ipse, offerebat, ita ut multis postea annis viro apud 
Cyprenses milites cognomen « Johannes de Fogia » 
datum maneret 2 ? 

Nemini tamen illorum , qui nostris temporibus de 
rebus italicis nec non orientalibus docte et diffuse 
tractaverunt, in mentem venit chartas imperiales vel 
pontificales ad regnum Siciliao pertinentes cum libello 
de Cyprensium gestis atque cum actis publicis Hieroso- 
lymitani regni conferre, si forte in utrisque eadem no- 
mina agnoscerentur. Si quis autem scripta illa diligenter 
composuerit, illi non erit magno labore rerum satis 
quidem nobilium a Gallis gestarum, qui, ante Caroli 
Andegavensis victoriam, ex Orientis partibus in Apu- 
liam migraverunt, memoriam renovare. 

miles ille se terram quamdam fratribus Ordinis Theutonicorum apud 
Acconem vendere profitetur. Acto autem etiam interfuit « Riccardus 
Filangerius, Jmperii marescallus et regni Hierosolimitani bajulus ». 

1. c Si Frederic n voulut recompenser leurs services, ce ne put 
etre qu'en Italie et dans ses propres domaines ». ( Mas-Latrie, 
p. 302). 

2. « Johan de Foges » (Les Gestes, p. 48). 

CAP. III. 

PE AMALRICO DE BETHSAN r . AMERICO SEVARINO, HUGONE 
CHABOT MILITIBUS, QUI, POSTQUAM CYPRUM RELINQUERE 
COACTI SUNT, AB IMPERATORE TERRAS IN BASILICATA ET 
TERRA BARI ACCEPERUNT. 

In libello ab incerto auctore Gallico sermone scripto 
de gentibus quae in partibus transmarinis floruerunt, 
cum Amalrici de Bethsan, qui fuit unus e bajulis 
Cypri,nomen occurrerit, haec addita leguntur: « Amauri 
ala en Poulle et esposa feme, et fu seignor de Tri- 
cart 1 ». Nihil explicatius illo testimonio, nobis servato 
in opere sive Accone sive in Cipro, ut videtur, redacto, 
quod, simul cum scriptis illis juridicis quse Assisae Hie- 
rosolymitani regni inscribqntur, in quibusdam codicibus 
saeculo xiv° manu scriptis est inventum 2 . Duabus etiam 
litteris publicis in Italia ipsa editis, quae de Amalrico 
in partibus transmarinis memoria tradebantur aperte 
confirmantur. Quarum in una Fridericus imperator 
anno MCCXXXIX 0 , Idibus Novembribus, mandat ut 
Terrae Bari Justitiarius nobili viro « Aymerico de 
Bassano » uncias auri quinquaginta pendat, quibus ille 
ad exercitum apud Laudum, equis et armis instructus, 
sine mora se conferat 3 . Illo enim tempore omnium 
fidelium virorum imperatori opus erat, ut Gregorium 

1. Les Lignpges d'Outremer, Ed. Beugnot; Recueil des Historiens 
des CrQisades 7 Lois, t. ir, p. 463. 

2. Id., t. i, p. lxxxiv. 

3. Huillard-Br6holi.es, V, l re partie, p. 490. 

papam, a quo rursus anathematis fulmina accepisset, 
debellare posset 1 . Paucis post annis, Amalricus ipse 
sententia illa ictus est, qua, anno MGGLV 0 , ante diem 
octavum Kal. Apriles, Manfridi regis fautores, qui ite- 
rum Saracenos Luceriae adversus pontificem concita- 
verat, a communione Sanctae Ecclesiae segregati sunt. 
Quin in litteris pontificalibus clarius etiam quam in 
imperiali mandato militis nomen scriptum est: « Ayma- 
ricus de Beczano 2 ». Nomen ipsum italicae urbis, quod 
gallice et mendose transcriptum invenimus, legendum 
esse apparet Tricaricum. Sic in Basilicatae jugis 
nobis obviam fit miles ille qui, in carmine quod a Phi- 
lippo de Novare in media Cyprensium rerum narratione 
insertum est, :c Grinberti » melis satis humiles partes 
sustinuit 3 . 

Ecce autem procul a collibus qui fero ac tristi adspec- 
tu fluminis Bradani lutosae valli imminent, in Terra Bari 
temporibus Conradi et Manfridi regum , Amalricus 
alter Gyprensis (vel Americus) invenitur. Hujus nomen 
legebatur adhuc ineunte saeculo XIX 0 super portam 
castri Pali, nunc funditus eversi, in titulo lapidi ins- 
culpto, quem ex Patris Garrubae lectione, gravioribus 
tantum erroribus correctis, perscribimus 4 . 

AUGURIIS INCEPIT BONIS STRUCTtJRA VALENTIS 
MILITIS ; HEC CREVIT 5 REGIS HONORE POTENTIS. 

1. Id., Introduction, p. cdlvi. 

2. E. Winkelm\nn, Acta Imperii inedita, Inspruck, 1885 ; n, 
p. 727, n° 10i4. 

3. Les Gestes, p. 55. 

4. Garruba, Serie critica dei Pastori Baresi t Bari, 1820, p. 885. 
Titulum laudatum invenisse me libenter fateor perscriptum in studio 
quodam a Rev mo domino Nitti de Rossi condito (Napoli nobilissima , 
1898, p. 132). 

5. Garruka : Crcdit. 

HOC AMERICUS 1 OPUS CYPRENSIS ROBORE FORTI 
CONSTRUXIT, TUTE CUPIENS SE CREDERE SORTI. 
NON SIBI CURA FUIT IN CASTRIS PONERE MENTEM : 
SIC SE VICINE VOLUERUNT VIVERE GENTES. 
HOSTIBUS HOSTIS ERIT V TUTELA BONORUM, 
HOSPITIUM TUTUM RECTIS ET PREDA MALORUM. 
LUSTRIS UNDENIS UNO CUM MILLE DUCENTIS 
ANNIS TRANSACTIS OPUS HOC SURREXIT IN ALTIS, 
UNDECIMUS MENSIS ANNI NUMERUSQUE DIEI 
SEXTUS VIGESIMUS, JOVIS CUM PANDIT HORA 
QUARTA PRINCIPIUM SEPTEMBER PREBUIT ANNO, 
OMINE FELICI DUM CASTRUM SURGERE CEPIT. 
PROGENIES DOMINI RAIMUNDUS NOMINE FORMAM 8 
PREBUIT HUIC OPERI MODERATUS OMNIA RITE 3 . 

Enodatione quadam sane carmina illahorrida indigere 
videbuntur, nec, exempli gratia, intelligibile exstabit 
decimuni tertium carmen, si quis non compererit quod 
Barenses primo die Septembrisinitium anno, Graecorum 
more, imponere consueverant. Sed e medio verborum 
ambitu omnia quae in historiam rei scribendam condu- 
cere valeant clarius elucere fatearis : cum anno scilicet 
MCCLV 0 , mense septembri, castri Pali fundamenta jacta 
essent, anno Sequenti, ante diem septimumKal. Augus- 
tas, quinta hora, murorum opus, cui domini filius 
ipse praeesset, satis alte in auras subductum esse, ut la- 
pis cum inscripto titulo ad commemorandam castri aedi- 
ficationem super portam in muro includeretur. Jussu 
autem nobilis cujusdam militis, nomine Americi, qui 
Conradi regis res sequebatur, incoeptum erat opus. 
Cujus viri gentilicium nomen e duabus litteris publicis 
anno MCCLIV 0 , mensibus Novembri et Decembri editis, 

1. G. : Amfricus. 

2. G. : Parmam. 

3. G. : Vite. 




accipias : « Americum Savarini » vel « de Saveriis. » 
Cyprensi illi iniliti, qui in terrarum transmarinarum an- 
nalibus non occurrit, non solum oppidum Paluin, sed 
etiam urbs Biteetum, cum Valenzani Moduniique terris, 
a Conrado rcge doiiata, contigerant \ 

Dum AmaMei de Bethsan feudum in media Basilicata 
solum exstitisse videtur, possessiones quas Americus 
de Saveriis in Terra Bari tenebatundique terris circum- 
dabantur, quas quoque Gallorum aliorum e Cypro 
deductorum esse comprobabimus. 

Domino enim Grumi, oppidi non magni tribus milli- 
bus passuum a Palo distantis, nomen erat Hugo Chabot, 
in quo alium agnoveris e miiitibus qui cum Amalrico de 
Bethsan a majore concilio Nicosiee habito damnati erant. 
Hugonem autem illum dimidia parte terrarum, quae 
ad castrum Noe etcasale Trivianipertinerent, Fridericus 
donavit, quibus Manfridus, cum, Conrado minore (Con- 
radino) adhuc puero, regnum bajuli nomine teneret, 
Grumum urbem et bona quaedam, quaa defuncti Bari 
conestabuli fuerant, addidit. Denique Cyprensis ille 
miles in Apulia, haud secus atque Amalricus de Bethsan, 
uxorem duxerat, nomine Broamundam, a qua Sanctum 
Nicandrum, Capursum, Cannetum et Rutilianum oppida 
in Terra Bari, simul cum castro Tabernee in Calabria, in 
dotem acceperat 2 . 

Duorum autem Cyprensium militum possessiones, 
quae inter se cohaerebant, ut a collibus qui Murgise 

\, E, Bf.hqrb, Les Regislres d'Innocent IV. (Bibl. de» Ecoles 
d Athenes ct de Ronie), Paris, 1897, in-4° ; m, p. 537, B. Capasso, 
Historia diplomatica regni Sicilise (1250-1266), Napoli, 1870, in-4o ; 
p. 86, § 177. 

2. Confer privilegium ab Innocentio iv» papa anno mc(:liv° ante 
diem tertium Idus Novembres « Hugoni Chabot, fideli suo » con- 
cessum (Bi-rger, Les liegistres d'fnnocent IV, in, p. 536, n 0s 8187, 



8188). 




vulgo dicuntur usque ad mare Adriaticum quasi sulcum 
per mediam terram Bari ducerent, non inter feudos ab 
Italicis dominis occupatos tenebantur, sed ab oriente 
sole et occidente, usque ad Andriae campos et Brundisii 
juga, possessionibus Gallicae gentis continuabantur, 
quae e Cypro qioque venerat, duce viro fortissimo, 
Philippo Chinardo. 

GAP. IV. 



DE PHILIPPO CHINARDO, CYPRENSI MILITE, QUI CUPERSANENSI 
IN APULIA COMITATU DONATUS EST, DE COGNATIS EJUS, 
qVl ILLUM IN ITALIAM SECUTI SUNT , ATQUE DE NO> T 
NULLIS ALIIS CYPRENSIBUS QUI, REGNANTE FRIDERICO 
AUGUSTO, IN TERRAM BARI SE CONTULERUNT. 

Philippi Chinardi nomen in privilegio, quod anno 
MCCXXVI 0 Ordini Sanctae Mariae Theutonicorum Fride- 
ricus concessit, inscriptum primum invenimus. Hujus 
militis de gente, qui inter nobilissimos viros electus 
erat ut in Apuliam Hierusalem reginam comitaretur, 
certa exstant paucissima ; cum nobis non constet qua 
propinquitate ipse innexus fuerit Americo Chinardo 
qui, anno MCCXII 0 , Kalendis Martiis, in litteris qui- 
busdam Johannis de Brienne, Hierusalem regis, testis 
nominatur 1 , atque anno MCCXXIX 0 , mense Maio, 
donationi a Friderico concessae, cum imperator in urbe 
Tyro ageret, interfuit et subscripsit 2 . E libello tantum 
de gestis Cyprensium hoc accipimus Philippum Chi- 
nardum eadem matre genitum esse qua Gavianus ille, 
qui apud Fridericum gratia floruerit, itaque ad gentem, 

1. F. Dklaborde, Chartes de Terre-Sainte provenant de VAbbaye 
de Notre-Dame-de-Josaphat, Paris, 1880, p. 96, n° 46. Rohricht, 
p. 229, no 857. 

2. Winckelmann, Acta, i, p. 273, n° 303. Bohmer-Ficker, Regesta 
imperii, v, n° 1755. RShricht. p. 266, n° 1016. 




e Campania, Galliaeprovincia, ortam, quae in terra trans- 
niarina cum gentibus de Soissons et de Rivet aflinitate 
conjunctaesset^pertinuisse.UtrumPhilippusGhinardus 
cum militibus qui reginam secuti erant in Syriam redierit, 
an in Friderici aula manserit, dum Gyprum cum Gaviano 
fratre petendi tempus venerit, non compertum est. Inter- 
fecto demum Gaviano, in lucern redit Philippus, cum in 
fratrislocumadcastrum Kantara imperatoris nomine de- 
fendendum successerit : « Adonc fu cheveteine de la Can- 
dare Phelippe Chenart, qui estoit frere de sire Gauvain 
de par sa mere, et estoit juenes hom vistes et penibles 8 . » 
Cum, pace jam disturbata, quae post castri Kantara dedi- 
tionem composita esset, bellum rursus adversa Longo- 
Bardorum fortuna motum esset, castro Cherines, in quod 
bajulorum exercitus post cladem confugerat, defen- 
dendo iterum praefuit Philippus Chinardus, una cum 
milite, qui ex Apulia venerat, Gualterio de Aquaviva 3 . 
Castrum autem undique circumclaudi non poterat, 
quippe quod in promontorio praerupto sederet, inter duo 
maris sinus mediocres, in quos navibus aditus pateret 4 , 
ita ut Johannes de Ibelino obsessos, quin ad Syriae et 
etiam Italiae partes nuntios mitterent, impedire non va- 
leret. Itaque tres e bajulis superstites, Americus Barlais, 
Amalricus de Bethsan, Hugo de Gibelet, conscenderunt 

1. Les Lignages d'Outremer, Ed. Beugnot, p. 461. Les Familles 
d'Outremer y p. 596 et 607. 

2. Les Gestes, p. 68, Cf. Amadi, p. 145. 

3. « Si avint qu'ils establirent cheveteine a garder le chastel et le 
bourc Phelippe Chenart, qui estoit frere de sire Gauvain de par sa 
mere, et si laisserent L chevaliers, dont estoit cheveteine un gentil 
homme de Puille, quy avoit nom Gautier de Eguevive ». (Les Gestes, 
p. 107. Cf. Amadi, p. 173-174). ~ s 

4. De quo castro conferas quae accuratissime, perpulchris additis 
imaginibus, descripsit C. Enlart : L'Art gothique et la Benais- 
sance en Chypre, Paris, 1899, in-8°, n, p. 559-578, pl. xxxm. De 
Castro Kantara videre licet in eodem libro : p. 648-654, pl. xxxiv. 

ad Aptiliam, qui ab imperatore auxilia peterent. Interoa 
juvenis castri capitaneus, cui spes eorum ultimas, qui 
partes imperiales in Cypro secuti erant, defendendi onus 
incumberet, peditibus mille pracerat, inter quos non- 
nullos invenit navales fabros et machinarum instruen- 
darum peritos artifices, quorum ope mcenium turres 
catapultis muniendas procuravit 1 . Quo tempore autem 
in operibus ubique adesset, ut extremum et validissi- 
mum hostium impetum depelleret*, in sententia Nicosiae 
a majore concilio indicta inter eos qui exsilio afliceren- 
tur ipse nominabatur. Denique, postquam annum totum 
acriter restitit, audivit Philippus quae Filangerius ipse 
Cyprensibus ab imperatore jam derelictis suadebat, et, 
cum ad conditiones pacis, internuntiis Arnaldo de 
Gibelet et Philippo de Novare, descendisset, cum ceteris 
ducibus e patria profectus est. Decem postea annis, 
juvenis ille, qui castra Kantara etCherines tam viriliter 
defenderat, praestantissimus in tota Apulia dominus jani 
factus est. 

Nullo autem scripto tempus, quo in Italia Chiriardus 
sedem sibi constituerit, certum habemus. Sed post 
pacem anno MCCXXXIIP compositam, anno tantum 
MCCXLII 0 , ante diem quintum Kal. Novembres, iterum 
nominatur, in litteris non imperiali, sed suo ipsius 
mandato edilis, e juribus quos tenebat « Dei et impe- 
riali gratia Dominus Cupersani \ » 

1. Les Gestes, p. 108. 

2. A.madi, p. 174. 

3. Morea, Chartularium Cupersanense, Montc Cassino, 1893, in-f°, 
p. 337. Virum satis cruditum ct inter optimos rcrum antiquarum, qui 
ordini sanctiBenedicti numquam defuerunt, cultorcs cgregie nominan- 
dum non fugit magnum in seculi xni 1 historiis fuisse Chinardi nomcn, 
cujus tamen originem invenirc non valuit, cum his verbis pauca de 
Chinardi gestis breviter narrata clauserit : « Fu un nomo importante 
adunque, tedele agli Svevi, di nazione, forse, tedesco ». 

Fratri militis, qui insidias in Gypri dominos instruendo 
iter fecerat imperatori ad Orientis partes, duci qui 
inter omnes, qui res imperatoris in Cypro usque ad 
extremum diem sustinuerant, virtute in pugna, machi- 
narum in obsidionibus scientia, praestiterat, laborum 
pretium Fridericus persolverat amplissimum, cum ei 
dominium concessisset, quo in Terra Bari, usque ad 
tempus Siciliae regum Aragonensi stirpe natorum, 
opulentius et nobilius nullum exstiterit. Cupersani 
comes primus anno circiter MCLIV 0 fuerat Humfridus, 
unus e filiis Tancredi de Altavilla, cujus progenies 
urbem et terras ad ipsam pertinentes usque ad saeculi 
duodecimi finem tenuit. Mortuo Humfridi ultimo prone- 
pote, Bernardo Godifredi, obscurae fiunt rerum Cuper- 
sanensium vices, cum ordini comitum, qualis ab Apulo 
scriptore, Paulo Antonio de Tarsia j , falsa vel suspecta 
plerumque secuto, referlur, sit adhibenda fides nulla. 
Exeunte autem saeculo decimo secundo, comitatum 
Bernardo, Laureti comiti, a Constancia imperatrice 
concessum esse e diplomate quodam Friderici secundi 
patet 2 . Bernardi hujus filium , Bernardum Gentilem 
nomine, qui proximus ante Chinardum Cupersani comes 
exstitit, mirabile dictu, et ipsum in chronicis de Latini 
Orientis rebus gallice scriptis nominatum invenimus. 
Etenim, postquam Fridericus Isabellam de Brienne duxit, 
ab imperatore Acconem missus est vir ille, qui in 
verba domini praestantissimos Syriae milites vocaret 3 . 
Igitur vel in Apulia, quando Gaviani frater primum cum 

1. Historiarum Cupersanensium libri II (in Burmanni Thesauro, 
ix, parte v, p. 43 et seq.). Gf. Morea, p. lxv et lxvi. 

2. Winkelmann, Acta Imp. itied., i, p. 125, n<> 148. 

3. Huillard-Breholles, ii, pars. ia, p. 2, note; pars. altera, p. 921. 
VEstoire de Eracles, p. 354. 

regina Brundisium appulerat, vel in Syria, Philippo 
Chinardo licuit Cupersani comite familiariter uti. Mortuo 
autem anno MCCXXXIX 0 Bernardo Gentili 1 , nobis non 
compertum est quibus rerum vicibus dominium quod 
iste tenuerat Philippo Chinardo obvenerit. 

Terrarum ipsarum, quse saeculo xiii 0 Cupersanensis 
comitatus essent, fines licet satis exacte determinemus. 
E diversis litteris imperialibus constat Chinardi imperio 
subditas esse terras Turi 2 , Casaemaximae, Cassani, Peti- 
niani, atque ipsum suo jure, cum urbe ipsa Cupersano, 
oppida et castra Rutiliani et Terlicii 3 , nec non massarias 
quasdam in pertinentiis Caurati tenuisse 4 . Scriptis etiam 
aliis, ex archivio capitulari majoris ecclesiae Barensis, 
quae nondum vulgata sunt, apparet Chinardum Aquaevivae 
dominium consecutum esse 5 , quod nescimus an a milite 
illo, Gualterio nomine^quo socio castrum Cherines olim 
defenderat, acceperit. Nec clarius inter possessiones 
quas ab imperatore ipso donum acceperit Chinardus, 
et quas matrimonio, ut videtur, comparaverit, distingui 
licet. Novimus enim Philippum Chinardum, Amalrici 
de Bethsan et Hugonis Chabot exemplo, uxorem 

1. De Bernardo, qui Neritinum comitatum ( contado di Nardo), 
una cum Cupersanensi, tenebat, hoc invenimus in Ckronico Neritino, 
recentiori quidem et suspecto : « Morio lo Gonti de Nerito Bernardo 
Gentile, e lo successe a la contea de Nerito lo suo fille lo conte 
Tomaso Gentile (Muratori, R. I. S., xxiv, col. 897). 

2. E charta anno mccxlvii 0 edita (Winkelmann, Acta, i, p. 697). 

3. Cf. bullam pontificalem qua anno mccliv 0 bona a Friderico et 
Conrado Philippo Chinardo concessa confirmantur (Berger, Les 
Registres d f Innocent IV, p. 536, n° 8180). 

4. Massariis istis alluditur in litteris a Carolo i° Andegavensi anno 
mcclxxviii 0 , pridie Idus Apriles, editis (Minieri-Riccio, Saggio di 
Codice diplomatico, i, p. 159). 

5. Cf. Nitto de Rossi, Codice diplomatico Barese, Bari, 1897, in-4°, 
i, p. xvi, nota. 

duxisse ex Ilalica stirpe, nomine Albereiam 1 , quae illi 
filias duas et filios plures genuit, quorum exponenda 
nobis erunt fata. 

Non solus e gente sua in Italiam venerat Philippus. 
Terra enim Auricarri, haud procul a Palo, tenebatur a 
Guillelmo, ejus fratre 2 qui, in diplomate quodam, Bari 
edito, expressis verbis « Guilelmus Cynardus Cypren- 
sis » dicilur 3 ; Philippi quoque nepos, Johannes nomine, 
Gaviani bajuli et Hermelinae.de Soissons filius 4 , ipse 
terras in Apulia habuit, qui, cuin avunculum ultra 
mare secutus est, jam Estephaniam, Johannis de Brie 
filiam, in Syria duxerat 5 . Sic Gaviani gentem quae, 
cum post Longobardorum cladem disjecta esset, scrip- 
toribus rerum Cyprensium semper latuit, in partibus 
Apuliae denuo in unum coactam invenimus. Una 
enim cum ceteris Cyprensibus militibus, Americo 
Sevarino et Hugone Chabot, Philippus Chinardus et 
ejus cognati Terrae Bari maximam partem, littore et 
portubus tantum exceptis, ab Hostunio usque ad An- 
driam, tenebant. Quin etiam, haud procul a nobilibus 
viris qui feudis et possessionibus instructi erant, in 
ipsa urbe Bario, incolam invenimus nobilem alium 
virum, Adamum de Laspissa (Lapais?) de Cypro, qui ab 

1. Albereiam illam eamdem esse ne credas quae Gualterii de 
Brienne relicta uxor, cui Cupersani dominium a Constantia impera- 
trice, Friderici matre, donatum esse retulit Tarsia, cura cuncta de his 
rebus ab Apulo scriptore referta falsum redoleant. Constancia enim 
ante sex annos quam Albereia Gualterium sponsum, anno mcciv 0 , amit- 
teret, jam mortua erat. 

2. Auricarri locus hodie adhuc notatur ecclesia quadam parvula 
quae nomen retinuit « Chiesa d'Auricarro ». 

3. Cod. diplom. Barese, n, p. 5, Mobiliam quamdam uxorem duxit 
Guillelmus, lilium Narzonem genuit ; id., p. 111. 

4. Winkelmann, Acta Imperii ined., i, p. 304. « Johannes Galvanus, 
nepos Philippi Chinardi » (Id., p. 692). 

5. Les Familles dOutremer, p. 594. 

imperatore quaestu quodam de portoriis donatus erat 1 . 
Alia autem nomina procul dubio nos fugiunt illorum qui 
in coloniam illam, a partibus transmarinis deductam, 
se receperunt, ut filii Jacobi de Antiochia et Clementiae 
Hazart, Roslaynus et Guillelmus, quos in veteri illo de 
gentibus Orientis latini libello legas « in Apulia mor 
tuos esse 2 . » 

1. Bergeb, Les Registres d'Innocent IV, m, p. 536, n° 8183. 

2. Les Lignages d'Outremer, cap. xxxiv, p. 469. 

CAP. V 



CUR IN TERRAM BARI MILITES E CYPRO EXSULATI SE CON- 

TULERINT. DE VIA MARITIMA QUJE A PARTIBUS TRANS- 

MARINIS AD APULLE LITTORA FEREBAT. DE COLONIIS 

A FRATRIBUS ORDINUM HOSPITALIUM ET MILITARIUM TERRiE 

SANCTiE IN TERRAM BARI DEDUCTIS. DE BAROLO, QUOD 

COLONIARUM ILLARUM VELUT CAPUT ET METROPOLIS EXS- 

TITIT. DE LITIBUS QUAS CUM ILLIS QUI VEL E CYPRO, 

VEL E SYRIA IN APULIAM DEDUCTI SUNT VICINI EGERUNT. 

Milites qui, regnante Friderico, e Cypro in Italiam 
migraverant, Amalrico de Bethsan tantum excepto, in 
unam regni Sicilise provinciam convenerunt. Quaerere 
autem licet cur potius in Terra Bari quam in ceteris 
Italiae inferioris partibus imperator fautoribus suis 
bona restituerit, quae in insula Cypro amisissent. 

Ad quod ut respondeat aliquis, necesse est primum 
memoria repetat quo itinere qui ex Orientis partibus 
Italiam versus tenderent illo tempore uterentur. Cum 
quidam, exemplo Ludovici VII 1 , Galliae regis, e sacro 
bello ad Europae partes redeuntis, ad fretum Messanae 
recte pergerent, plerique tamen navigantium, qui alto 
mari se credere nondum auderent, insularum et littorum 
seriem flexuoso itinere sequebantur, ut, cum e portu 
Tyro vel Limisso profecti Corcyram attingerent, bis 
tantum e conspectu terrarum ablati essent, prius 




inter Cyprum et Lyciae littora, deinde inter insulas 
Rhodum et Cretam. Corcyra autem relicta, Adriaticum 
mare, qua brevissimo ^patio pateret, transfretabant, ut 
Hydrunti portum caperent, quo superato, Italicum littus 
usque ad Terram Bari tute praeveherentur. Iter idem, 
sed retroactum, Fridericus anno MCCXXVIII 0 secutus 
est, cum, Brundusio profectus, Hydruntum versus des- 
cenderit, unde Corcyram petiverit et ad Orientis partes 
per continua cursum tenuerit { . Cum autem Tyro 
rediit, Brundusium rursus appulit. In hunc portum, 
qui navibus ad Apuliae littora advectis, nec sinus nisi 
mediocres etarena impeditos videntibus refugium tutis- 
simum et aquas satis altas solus praeberet, in extremis 
duodecimi saeculi annis qui crucis signo distincti bellum 
adversus cristianae fidei hostes susceperant non semel 
convenerunt. Philippus nempe Augustus cognomine 
vocatusBrundusium annoMCXCI°rediit, atque in eadem 
urbe Henricus vi, Romanorum imperator et Siciliae rex, 
dum classem ad bellum ineundum instruit, extremum 
diem obiit. Attamen incidit ut naves quibus ex Orientis 
partibus veherentur mercatores militesque, Brundusii 
portu superato, Apuliae littus saepe legerent, ut portus 
alios peterent, situ minus tutos, sed commeatuum 
copia non minus florentes. Barium enim, vel Tranum, 
vel Barolum, quae urbes duodecimo saeculo de mercatu 
in Graecorum aut Saracenorum terris exercendo cum 
ipsis Venetiis contenderant, tempore quo Suevorum 
genus in Sicilia et Apulia regnabat cum Orientis Latini 
regnis consuetudines semper habebant. Cum Amalrico 
de Lusignano regium nomen concessit Henricus vi, Tra- 
nensis archiepiscopus, una cum Brundusino archiepis- 

1. Huillard-Breholles, Historia diplomatica, 1, pars na, p. 898- 
900. — Cf. 1'Estoire d'Eracles, p. 155. 

copo, imperiale responsum ut redderet ad Cypri partes 
missus, inde mercaloribus Trani privilegium rettulit, 
anno MCXCI 0 , mense Maio ab Amalrico concessum, 
quo potestas illis fieret in novo regno negotia, nullo 
vectigali soluto, libere ex^rcendi 4 . 

A Brundusino sinu igitur usque ad Aufidi ora, non 
deerant urbes et portus in quos milites e Cypro exsu- 
lati, itinere ab ipsis confecto, quod a tam multis e 
transmarinis terris ad Italiam tendentibus erat supera- 
tum, aditum haud aegre invenire possent. Quin etiam 
Philippo Chinardo et ejus comitibus, cum in Apuliae 
littus descenderent, alii statim, qui ex Orientis Latini 
regionibus ipsi jam antea venerant, obviam facti sunt. Nec 
mirum: nam, ut mare alterno aestu profluit refluitque, 
sic tot hominum turba, vel Gallica, vel Germanica, vel 
Italica stirpe natorum, postquam ad bella sacra in infi- 
delium gentium terras invaserat, necesse erat recederet. 
Mitto milites illos qui, post cladem acceptam vel bona 
amissa in patriam redierunt, velut Bohemundus, prin- 
ceps Antiochenus, qui, Bari vita defunctus Canusii in- 
humatus est, aut Hugo de Puisct, comes Japhae et Asca- 
lonis, qui, cum ad Rogerii, Siciliae regis, aulam confu- 
gisset, comitatum Montis Sancti Angeli et totius Gargani 
dominium accepit 2 . Sed neminem fugit magnos cleri- 
corum simul ac militum ordines ad Sacra Loca defen- 
denda institutos, a fidelibus et principibus in cunctfs 
christianis regnis terras accepisse, in quibus coenobia 

1. Diploma, quod Mas-Lattrie suspectum habuerat (Hist. de Chypre 
ii, p. 30) nuper a Beltrani, viro Tranensi eruditissimo, vindicatumest, 
qui certissimum exemplar in Libro portus Tranensis, qui * ruber », 
nuncupatur, dcscriptum invenit (Degli ordinamenti marittimi della 
Citta diTrani, Barletta, 1873). Cf. W. Heyd, Histoire du commerce du 
Levant, i, p. 361. 

2. Cf. Guillelmum Tyrium, ed. P. Paris, ii, p. 18-24; Les Familles 
d Outremer, p. 340. 

et ecclesias conderent. In omnibus autem Europae 
partibus provinciam aliam tegre invenias quae Terra 
Bari possessionibus ordinum illorum frequentior exs- 
titerit. 

Siciliae reges Normanni generis condonationibus 
lautissimis ordines militares et hospitales in Terra 
Sancta creatos cumulaverunt, quae ab imperatoribus 
Suevis, post adeptum Siciliae regnum, confirmatae sunt 
et auctae *. Girardi tempore, qui primus Ordinis 
Sancti Johannis magister exstitit, plura jam Ordini con- 
cessa erant in regno Siciliae et Apuliae quani in ceteris 
Christiani orbis partibus : anno enim MGXIII 0 , e septem 
Xenodochiis , quae Gallici in Terra Sancta Hospitalis 
Fratres ultra mare tenebant, unum Messanae, tres vero 
Hydrunti, Tarenti, Bari numerantur 2 . Germanicum 
autem Hospitale, Ordinem sciiicet Sanctae Mariae Theu- 
tonicorum, cui in Terra Sancta singulariter faverat Fri- 
dericus primus 3 , Romanorum imperator, in regno Sici- 
liae Henricus filius 4 atque Fridericus secundus nepos 
privilegiis et donis 5 ornaverunt. 

1. A Rogerio privilegium concessum est anno MGXXXVIIIo (Dkla- 
ville le Roulx, Cartulaire general des Hospitaliers, i, p. 103) ; a 
Guillelmo II 0 , auno MCLXXIX 0 (Paoli, Codice diplom. del Sacro 
Ordine Hierosolymitano .Lucca, 1733-37., i, p. 227 ; Delaville le 
Roulx, i, p. 382); ab Henrico vi°, anno MCXCIV 0 (Delaville le 
Roulx, i, p. 614) ; a Gonstancia regina, anno MCXCVII 0 (Berger, Les 
Registres d'Innocent IV, iii, no 5697 ; Winckelmann, Acta Irnp. ined., 
i. p. 66 ; Delaville le Roulx, i, p. 632) ; a Kriderico Augusto, annis 
MCGXV 0 et MGCXXI 0 (Winckelmann, Acta Imp ined., i, p. 107, 
n° 127 ; p. 190, no 212). 

2. LiiNiGs, Codex Italise diplomaticus, iv, col. 1451 ; Delaville le 
Roulx, i, p. 29. 

3. VEstoire d'Eracles, empereur, p. 14. 

4. E. Strehlke, Tabulx Ordinis Theutonici, Berolini, 1869, p. 146. 

5. Anno Mccxvno,0rdini Germanico « libertates, consuetudines et 
omnia jura, quibus Templum militiee (sic) et Hospitale Sancti Johannis 




Ordini Sancti Johannis plurimae terrae patebant in 
cunclis regni Siciliae provinciis ultra vel citra Pharum, 
qua) a magnis prioribus, cum Messanae, tum Capuae 
regebantur. Domus autem Ordinis Sanctae Mariae Theu- 
tonicorum, cum in insula Sicilia, longis interjectis in- 
tervallis, sine ordine sparsae jacerent, in Apulia firmiter 
in unum coactae stabant, adeo ut in Chartulariis Ordinis 
terrarum summam, quibus Normanni et Svevi vicissim 
praefuerint, non Siciliae, ut solitum, nomine distinctam 
invenias, sed Apuliae 1 . 

Ordinum hospitalium possessiones in Apulia, velut 
in cunctis Europae regnis, non iisdem vinculis domibus 
in Terra Sancta conditis erant colligatae. Etenim inter 
possessiones illas terras et ecclesiasprocula mareposi- 
tas distinguere licet, quae cum Gallicum vel Germani- 
cum Ordinem dominum et patronum haberent, clericum 
vel laicum quemquam, a partibus transmarinis devectum, 
incolam nunquam acceperint 2 . Sed a partibus trans- 
marinis ad domos in littore Apuliae ab Ordinibus milita- 
ribus Orientis Latini constitutos navibus, quae ipso- 
rum Ordinum essent, sine intermissione ibatur et redi- 
batur. Fratribus enim vel Sancti Johannis vel Sanctae 
Mariae Theutonicorum jus regiis privilegiis con- 
cessum erat, non tantum, cum in regno Siciliae com- 

in Jerusalem privilegiata essent in regno Sicilia) et Apuliao » concessit 
(Winckelmann, Acta Imp, ined. i, p. 122, n° 145). Illis quoque 
rcditum unciarum auri CCI « de proventibus Dohane et Sicle Brundusii » 
pendendum curavit (Id., p. 633, n° 815). 

1. Cf. Strehlke, passim. Idem in Chartulario Canonicorum Sancti 
Sepulcri invenias. Cf. E. de Rozikre; Le Cartulaire de VEglise du 
Saint Sepulcre, Paris, 1849, passim. 

2. « Les donations [faites en Europe aux etablissements latins d'0- 
rientj se sont etendues de la souverainete politique et de la juridiction 
episcopale independante, jusqu'a la vulgaire propriete fonciere ou au 
simple patronat d Eglise » (C te Riant, Etudes sur Vhistoire deVEglise 
de Bethleem, i, p. 106). 

mercium « iri subsidium Terrae Sanctae » agerent, 
merces ab Orientis partibus nullo vectigali extrahendi, 
sed etiam peregrinos ceterosque, qui ad Terram Sanc- 
tam se conferre vellent, traducendi. Ad omnia illa 
negotia exercenda, non paucis fratribus opus erat, qui 
in Apulia cum hospitalibus et ecclesiis, tum mercium 
emporiis et navalium armamentorum receptaculis ope- 
ram praestarent. Nec mirum si, ut Amalphitani et 
Veneti et ipsi Barenses, cum in Orientis partibus nego" 
tiarentur, urbium quarumdam Syriae vel Asiae partem 
obtinuerant, ubi sedem sibi constituerant et legibus 
suis liberius agebant, ita quoque in quadam Apuliae 
urbfc ordinum militarium Terrae Sanctae coloniae cre- 
verunt, quae « magistris » et episcopis in regno Hiero- 
solymitano sedentibus tantum subjectas se profiterentur. 
Omnibus qui ex Oriente Latino in Apuliam devecti crant, 
Friderici Augusti tempore, non jam Brundusium aul 
Barum, qui majores et navigantibus apliores portus pate- 
bant, velut caput exstabat et metropolis, sed Barolum l . 
Etenim Ordinis Sancti Johannis prioratus, qui Bari diu- 
tius mansisset, cum anno MCLVI 0 urbs illa, Guillelmo 
rege jubente, solo fere aequata esset, Barolum transla- 
tus est 2 . In hac eadem urbe Theutonicorum in Apulia 
magister et idem magnus praeceptor, regnante Friderico, 
manebat. Magistri ipsius qui toti Ordini praeesset, cum 
Salerni extremum diem obiisset, corpus Barolum dela- 
tum est atquc in Sancti Augustini ecclesia quae Theuto- 
nico rum esset, inhumatum 3 . Baroli etiam Sacrae Domus 



1. Cf. S. Loffrf.do, Storia dell Citta di Barletta, Trani, 1893, i, 
p. 181 et seq. 

2. Paoli, Codice diplom. del Sacro Ordine Hierosolimitano. Lucca, 
i, p. 227. 

3. Loffredo, i, p. 838-241. 

Templi milites hospitale et ecclesiam magnam titulo 
Sanctae Mariae Magdalence 1 , canonici vero Sancti Sepulcri 
ecclesiam unam obtinuerant 2 . Ecclesiae illae domus- 
que, quae hospitalium et militarium Ordinum erant, 
omnes extra mocnia urbis congregatae erant, ut saeculo 
XIII 0 quasi duabus urbibus Barolum constare videre- 
tur, quarum altera, mcenibus cincta, mercatorum et 
navigatorum Italici sanguinis, sive Apulorum, sive 
Amalphitanorum et Ravellensium esset, altfera vero, in 
magno suburbio posita, clericorum et militum et pere- 
grinorum Gallici vel Germanici sanguinis copia incola- 
retur. In duabus illis urbibus, diversae quoque ecclesias- 
ticae auctoritates vigebant. Nempe, cum urbs Barolum, 
quae sedem episcopalem non adhuc haberet, ab anno 
MGLXIX 0 , haud parvo clericorum ecclesiae majoris, 
« Sanctae Mariae de Auxilio» dictae, certamine orto, Tra- 
nensis archiepiscopi auctoritati subjecta esset, ecclesia 
simul acanonicis Sancti Sepulcri aedificata ab ipso Hiero- 
solymitano patriarcha leges petebat, atque altera ecclesia, 
Sanctae Mariae de Nazareth titulo condita, a priore quo- 
dam regebatur, qui anno jam MCLXII 0 vicarium gene- 
ralem Archiepiscopi Nazareni sc ferebat, nec tantum 
nonnullis per Siciliae regnum sparsis ecclesiis prtee- 
rat, sed omnibus ecclesiis metropolitanae ecclesiae Na- 
zareth, quae citra mare essent, in partibus « Ragonum, 
Ungariae , Allemaniae , Franciae , Hispaniae , Lombar- 
tliae, Thusciae », et in ipso regno Cypri 3 . Conten- 

1. Prologo, Le Carte delVArchivio Capitolare de Trani, p. 132, 
n° lx. 

2. E. de Rozif.re, Le Cartulaire de lcglise du Sai/it-Sepulcre, p. 75. 
De ecclesia a canonicis saeculo xn° exeunte Baroli ocdificata, Cf. C. En- 
lart, Les Origines francaises de farchitecture gothique en Italie, 
p. 165 et seq. 

3. Paoli, Codice diplom. del Sacro Ordine Hierosolimitano, 1, 
p. 458. 

tionibus igitur inter elericos locus semper patebat 
in urbe quae , cum Tranensis dkecesis pars foret, 
caput « dioecesis intercisae », quam Nazarenus archie- 
piscopus in Europae partibus teneret, ipsa exstaret. 
Adde quod militarium Ordinum Fratres patriarcharum 
Hierusalem et Nazareth vel magistrorum Ordinis ipsius 
jussa tantum observabant, nec mirum videbitur si 
inter ecclesiee majoris Baroli clericos vel Tranensis 
archiepiscopi nuntios et illos qui ordinum et eccle- 
siarum Terrae Sanctae vices in Apulia tenerent cer- 
tamen initum fuit Cum enim oratorio cuidam ab Hos- 
pitalis Sancti Johannis Fratribus aedificato Barolitanus 
clerus vim inferre ausus esset, necesse fuit ut summus 
pontifex medium se offerret, qui Iitem componeret*. 

Hoc uno exemplo clarius apparet quid in animo 
haberet ipse Americus Sevarinus, cum castrum Pali, 
haud procul a Baro, erexisse se diceret « adversus 
vicinas gentes». Anno enim MCGLV 0 Apulia tota pacata 
erat, et qui Chonradi Manfridique partes sustinuerant 
ubique rerumpotiti erant ; sed cum non jam cum hostibus 
manu et armis agendum esset, tamen inimicitias « gen- 
tium », inter quas sedem posuerat, satis jam expertus 
erat Cyprensis miles, ut munimfentis firmanda quae ab 
imperatore accepisset ratus esse posset. 

Milites qui post Cyprense bellum sedem in Apuliam 
transtulerant, eodem itinere devecti erant quo Fratres 
hospitalium et militarium ordinum qui, e Terra Sancta 
mandati, in Apulo littore domus condiderant. Viri au- 

1. Cf. Prologo, Le Carte di Trani, p. 118-124 (anuo MCLXII 0 ) ; 
Delaville le Roulx, Cartul. gen. des Hospitaliers, i, p. 508, n° 815 
fanno MCLXXXVI 0 ). 

2. Cf. Honorii papae III» bullam, anno MCCXIX 0 editam (Delaville 
le Roulx, II, p. 200, ex originali diplomate). 

tem illi, cum clerici, tum milites, curn in omnibus fere 
Ternc Bari urbibus aiit vicis dominii vel possessionis 
jura quaedam tenerent, ab eis qui Italis, Longobardis, 
Graecis,vel Normannis oriundi terram jam incolabant 
et Italico quodam sermone loquebantur, peregrini et 
infesti, non secus ac olim inter Syros vel Graecos, 
habebantur. 

CAP. VI 



DE REBUS IN ITALIA. GESTIS A GALLIS QUI, REGNANTE FRI- 
DERICO AUGUSTO, EX ORIENTIS PARTIBUS IN APULIAM 
COACTI ESSENT. 

Quas non jam in minoribus, quae in Terra Bari cleri- 
corum vel militum animos accenderent, litigiis, sed in 
Italicis rebuspartes tulerintqui, Gallica stirpenati, non 
ex Septentrionis, velut Tancredi de Altavilla filii, sed 
ex Orientis terris ad Apuliam profecti essent, nunc 
quaeramus. 

Imperator primum, cui interdicti sententia impende- 
ret, cum a Fratribus Hospitalis et Militiae Templi in Syria 
sinistre acceptus esset, qui ei una cum ipso soldano, 
mortem per insidias machinati esse dicti sunt 1 , ira incen- 
sus illos cunctis bonis quae in regno Siciliae tenerent spo- 
liari jussit, nec longe abfuit quin omnes ultra mare 
transmitteret. Litteris tantum crebris, quibus summus 
pontifex perseveranter imperatorem deprecabatur pro 
illis, quibus Terrae Sanctae recuperandae spes omnes niti 
credebat 2 , Fridericus exoratus est, ut rebellibus cuncta 

1. Winkelmann, Kaiser Friedrich II, n, p. 127-128. Cf. Del 
Giudice, Codice diplomatico di Carlo 1° d'Angio, n, p. 58, in nota. 

2. Epistulam confer ab Honorio papa iii° anno mccxviii 0 editam, 
apud Pertz-Rodenberg, Epistulx ssec, XIII 1 Reg. pont. Rom., i. p. 57. 




quae adempta essent restituenda esse mandaret 1 . Cum 
anno MCGXXXII°omniasua recuperavissent, nonpostea 
regni Siciliae rebus se immiscuisse videntur Fratres Ordi- 
num duorum Gallicorum. Theutonici autem vel in Syria 
imperatoris in fide manserant. Cujus Orclinis Magistrum 
Hermannum, qui jam ad matrimonium Friderici cum 
fdia Johannis de Brienne conficiendum pro virili parte 
contulisset, ad singulos summos pontifices ab impera- 
tore legatus est, et gravissimam inter Romanam Eccle- 
siam et Romanum Imperium litem iterum composuit 2 . 
Sed Germanici Hospitalis Fratres, cum ad pugnandum 
in Borussorum terram plerique missi essent, impera 
toris partes in Italia armis sustinuisse non videntur. 

Cyprenses autem, qui in Apulia feudis et bonis donati 
erant, de Friderico citra mare velut in Orientis partibus 
optime meriti sunt cuncti. Quorum plerique ab impera- 
tore vel legationes acceperunt, vel oppidis et castellis 
Apuliae defendendis pnepositi sunt. Regi Anglice, qui, 
anno mccxxxix 0 , sororesua Friderico jam nupta,senten- 
tiam in imperatorem a summo pontifice latam in regno 
suo publicari concesserat, nuntius missus est Hugo 
Chabot,Grumi dominus, cum quibusdam, teste Matthaeo 
Parisiensi, 3 gravioribus verbis referendis quam qiiir in 
litleris a milite delatis scripta exstarent. 4 

1. Winkelmann, Acta, i, p. 604, n° 759. Huillard-Breholles, III, 
p. 264, 265, 281 ; iv, p. 378. Mon. Germ. hist,; EpisloLv sseculi XIII, 
Kd. Pertz, i, p. 356. Anno etiam mccxxxix 0 domos Hospitalis Hiero- 
solymitani in prioratu Sancti /Egidii Gallico sub specialem tutelum re- 
cepit Fridericus, ut qui Arelatensis et Yiennensis regni dominum se 
profiteretur (Huillard-Brkhollf.s, v, p. 325). 

2. Winkelmann, Kaiser Friedrich II, n, p. 97 et 107, n° 1. 

3. Huillard-Breholles, v, p. 466-468. 

4. De milite alio, nomine Hugone dc Abemario. qui in litteris impe- 
rialibus et pontificalibus non semel occurrit una cum Cyprensibus, 
qui dominus fuit Campimarini et Termuli castcdlanus, nec non, ut 

Eumdem Hugonem anno mccxlvii 0 invenimus ad cas- 
trum Bari defendendum designatum, duce Philippo 
Chinardo, cum Philippi nepos, Johannes Galvanus, 
castellanus esset Trani, Americus autem Sevarinus 
Baroli. 1 Hoc ipso anno, Fridericus, cum ad Thusciae et 
Lombardiae partes proficisci cogeretur, regnum Siciliae 
custodiendum reliquit Gualterio de Manopello, quem 
titulo capitanei ad bellum insignivit. Gualterio autem 
viro3 quinque de consiliis ineundis socios addidit, quo- 
rum officio et numero ipsotibi in memoriam revocabun- 
tur illi quos imperator insula? Cypro, ut suo nomine 
imperium tenerent, imponi olim decreverat. Regni 
autem Siciliae e quinque illis « bajulis » unus erat 
comes Thomas de Aquino, qui paucis ante annis Syriam 
petierat, ut, Riccardi Filangerii loco, bajuli et legati 
Sacri Romani Imperii vice fungeretur, tres vero alii 
nobis jam noti sunt, scilicet Philippus Chinardus, 
Americus de Saveriis, Amalricus de Bethsan 2 . 

Quac Cyprenses milites, cum interessent regni con- 
siliis, egerint, nos latet. Unum exstat opus illo tem- 
pore ad castellum Trani muniendum inceptum a Phi- 
lippo Chinardo, qui rei militaris scientiam, qua juvenis 
jam floruerat, in Apulia non amiserat. Muri enim des- 
criptionem ipse dedit qui in parte Occidentis ante 
moenia et turres prominereL, operis autem structuram 
duobus magistris in Apulia natis commisit, ut e titulo 

Hugo Chabot ad Anglorum rcgem, ipse ad Gallia; regem legatus est, 
pauca verba facienda esse crediraus. Nomen enim militis non absimile 
videtur Hugonis de Mare nomine, quod, cum ab Amadi mendose, ut 
alia, descriptum feratur, inter illorum nomina legimus, qui e Cypro 
post majoris concilii sententiam sunt exsulati. 

1. WlNCKELMANN, Acttt, I, p. 6U2. 

2, WlNKKLMANN, Actd, I, p. 689. 

patet, supra muri portam posito, in quo haec oarmina 
tumidioribus verbis iuscripta legas : 

CESARIS IMPERIO DIVINO MORE TONA.NTE 

FlT CIRCA. GA.STRUM MUNITIO T\LIS ET ANTE. 

HlIC OPERI FORMA.M, SERIEM TOTUMQUE NECESSE 

PlIILIPPI STUDIUM CIXARDI PROTULIT ESSE. 

QUOQUE M.AGIS FIERET STUDHS HEC FAMA TRANENSIS 

Profuit HIS STEPHANI, ROMUALDI CURA BARENSIS l . 

ANNO INC. I. C. MCCXLIX. INDIC. VII. 

Anno vix uno postquam opus ante castellum Tra- 
nense, imperatoris simul et Ghinardi jussu incoeptum, 
Stephani Tranensis atque Romualdi Barensis ope per- 
fectum fuit, mortuus est Fridericus Augustus. 

Gum autem anno mccli 0 Chonradus, filius ille impera- 
toris et Isabellae qui Hierosolymitani regis vanum titulum 
retinuerat, regnum suum Siciiiae peteret, et in Istriana 
Marca naves adiret, quibus praeter Dalmatiae littora 
usque ad Spalatum veheretur, unde Sipontum peteret, 
jubente Manfrido, qui regni bajulum gereret, nonnulli 
e pracstantissimis Apuliae militibus obviam juveni prin- 
cipi per Mare Adriaticum iverunt, inter quos Philippus 
Ghinardus, qui litteris a Ghonrado apud Portam Rosam 
(haud procul a Pirano) et apud Parentium mense Decem- 
bri editis interfuit et subscripsit. 2 

Mortuo, anno mccliv 0 , Ghonrado rege, certamen illud 
a multis annis inter Suevorum genus et summos ponti- 

1. Titulus illc insignis, qui viruui doctissimum F.-G. Schulz fugit, 
cum a Francisco Sarlo primum notatus esset, a G. Beltrani typis 
vulgatus est (Cesare Laniberti, I, p. 348). Ultima autem verba men- 
dose a viris Tranensibus descripta erant hoc uno verbo : C-araba- 
rensis, pro nomine artificis accepto, 

2. Winkelmann, Acta, i, p. 406. Bohmer, Acta Intperii selecta, 
p. 292-3. Bohmkk-Ficker, v, p. 834, n°* 4567-4569. 

fices initiim per paucos menses induciis finitum esse 
visum est. Etenim Innocentius papa quartus, quam- 
vis Sicilue regnum auctoritati Apostolicae Sedis ite- 
rum subjectum esse pnpdicaret, tamen regni sui vica- 
rium accepit Manfridum, qui inter Friderici filios 
maxima gratia apudpatrem valueral, etcum omnes Fri- 
derici et Chonradi fautores de sententiis quas subierant 
absolvit, tum eisdem condonationes feudorum et 
bonorum, quas a principibus a coinmunione fidelium 
avulsis olim acceperant, solemni more confirmavit 1 . In- 
ter fautores illos defuncti imperatoris quos in fidem 
recepit pontifex, una cum Galvano Lancea et Riccardo 
Filangerio 2 , omnes Cyprenses nostri nominatim inveni- \ 
untur, ita ut ex ipsis litleris pontificalibus ab Innocentio l 
editis singulas urbes et terrasquae Philippi et Guillelini 
Chinardi, Americi Sevarini, Hugonis Chabot fuerint 
dcfinire potuerimus 3 . 

Cum autem, simulatione omissa, Manfridus iteruin 
Saracenos Luceriae adversus pontificem eoncitavisset, 
atque, mortuo Innocentio, tumultus undique eonflatus 
esset, Alexander papa quartus, anno mcclv 0 , ante diem 
octavum Kal. Apriles, ultimas in familiares et fautores 
regis qui rebellavisset jactavit minas, quibus ad sen- 
tentiam proluderet. Cyprenses, quasi post impera- 
toris filium in acie starent, ictum acceperunt, qui 
singuli in litteris pontificalibus nominantur, quibus sedi= 
tiosi jubentur dicto parere ante dominicam qua cantetur 
« Laetare. »* Eo tempore plerique e Gallis qui in Apulia 

1. C. Rodknbkrg, Ifitiocent IV und das Kdnigreich Sizilien. Halle, 
1892 ; p. 210, n° 2. 

2. Berger, Les ftegistres d'Innocent IV, n os 8026 et 8028. 

3. Cf. Winkelmann, Acta, ii, p. 727, 1. 4'i-46. 

4. Raynaldi. Annales eccles., sub anno 1254, § 64. 

sedem habuerant de medio removeri videntur. Quo- 
rum unus Philippus Chinardus, cum fratribus suis, stat 
conspicuus, quippe qui, cum a Manfrido insigne magni 
ammirati totius regni officium anno mcclvii 0 { teneret 
in Italicis rebus atque etiam, ut videre licebit, extra 
Itaiiae fines primas parles ipse susceperit. Gum autem 
acerrime Gaviani frater pro Friderici filio adversus 
Romanam Ecclesiam decertare perseveravisset, gravis- 
simis sententiis fuit confixus, ut, mortuo etiam illo qui 
inter ultimos Suevorum gentis fidem servaverat, vel 
precibus ipsis Caroli Andegavensis summus pontifex 
non sit deflexus ad veniam tandem concedendam inno- 
centibus liberis « excommunicatissimi quondam Phi- 
lippi Chinardi. » 2 

1. Ammirati nomine primum insignitum invenimus Chinardum 
charta quadam anno mcclvii 0 a castellano Cupersani edita, qui, 
ahsente domino, res comitatus curaret : « Nos Christofalus terrarum 
domini nostri Philippi Chinardi, totius Regni Jherusalem Sicili 
egregii ammirati, castellanus et magister procurator... » (Morea, 
Chartularium Cupersanense, p. 361. Cf. Nitto de Rossi, Codice diplo- 
matico Barese, I, p. XVI, nota). Anno mccliv 0 , mense novembri, 
magni ammirati ofucium, ut aute Friderici mortem, adhuc retiuebat 
Ansaldus de Mari (C. Tutoi, Degli Ammiranti del regno di Sicilia, 
Romae, 1660, p. 58; B. Capasso, Hist. diplom. regni Sicilix (1250- 



2. Bullam a Clemeute papa quarto, anno mcclxvi 0 , Kal. Octobribus, 
editam invenies apud Dom Martene, Thesaurus anecdotorum, col. 409. 



1266), p. 85, § 173). 

CAP. VII 

DE REBUS A PHILIPPO CHINARDO , MAGNO REGNI SICILLE 
AMMIRATO, REGNANTE MANFRIDO, IN ROMANIiE ET tfPIRI 
PARTIBUS GESTIS. 

Yix cum, post bellum quatuor annos a Gariliani ripis 
usque ad Pharum jactatum, coronam suscepit, Manfri- 
dus et ipse id, quod jam Normannus ille, Inferioris Italiac 
domitor, usque ad extremum vitae suae diem persecutus 
erat, atque Fridericus Augustus nuptiis armisque sibi 
parare tentaverat, scilicet imperium suum usque in 
Orientis partes dilatare, animo agitavit. Sed in Syriam, 
a bajulorum imperialium novissimo jam decem ante 
annos relictam, fortunam tentare vanum erat. Manfridus 
ipse, ut corona citius potiretur, mortuum esse Chonra- 
dum minorem, fratris filium, ad quem jure descendis- 
sent regnum Siciliae et regis Hierosolymitani nomen, 
primum finxerat. Errore autem explicato, nepotis in 
Syria jura novus Siciliae rex vindicare sane potuisset, ut 
olim Ghonradi filii jura Fridericus. Sed hoc ipso anno 
mcclviii 0 , cum in urbibus Syriae quae christianorum 
adhuc essent, fervente bello quod intra moenia Acconis 
inter Venetos et Genuenses initum esset, cuncta misce- 
rentuV, regnum Hierosolymitanum alii puero regalis 
stirpis, Hugoni de Lusignano, deferre studuit Bohe. 
mundus, princeps Antiochenus ; in cujus sententiam 

sine mora concesserunt barones et militia Templi, nec 
pueri illius, cui avus esset Fridericus Augustus, ma- 
gister ipse Theutonicorum partes retinuit. 1 Genuenses 
autem, in quos prope solos Manfridus spem suam repo- 
nere posset, Venetorum copiis, post ultimam et cruen- 
tam pugnam, in ipsis Acconis viis initam, oppressi sunt, 
et, urbe relicta, classi suae commiserunt ut cladis in 
Syria acceptae a Venetiarum insulis ultionem peterent. 

Duobus igitur Hierusalem et Gypri regnis, qui jam 
sub imperio gentis de Lusignano in unum conjuncti 
essent,nullo modoinstareManfriduspoterat. Itaque cum 
Orientis viae per Mediterraneum mare claudi sibi vide- 
rentur, ad Adriatica littora consilia vertit, et,relictisquae 
Fridericus magno animo cogitaverat, denuo repetit quae 
Guiscardus in terras Albanensium et Graecorum Apu- 
liae objectas tentaverat. 

Epiro tunc Despota praeerat Michael Comnenus, cui 
uxor erat nobilis mulier Provinciali gente « de Pierre 
d'Aulps » orta, et a Graecis Theodora Pizrdalipa 
vocata : Despotae autem cum filia major Anna Guillelmo 
de Villehardouin, Achaiae et Moreae principi, nupsisset, 
alteram filiam, quae, cum ab Angelo Comneno originem 
duxisset, Helena de Angelis cognomine dicebatur, 
Manfridus, qui prima uxore, Beatrice de Sabaudia, 
orbus relictus esset, in matrimonium petivit. Hoc 
autem connubio cum principibus Epiri et Achaiae 
societate juncta, Friderici filio ad Orientem Graecum 
simul ac Latinum via quaedam aperta esse videbatur. 

In castro Trani celebratae sunt nuptiae 2 . Regi Siciliae 

1. Continualeur de Guillaume de Tyr (Historiens des Croisades, 
Hist. occid., n, p. 634) Cf. Rohricht, Geschichte des Konigreichs 
Jerusalem, 1898, p. 896. 

2. De rebus ante atque post Manfridi cum Helena matrimonium in 
Apulia et Albania gestis, uberrimiim fontem invenimus in duobus 

Helena cum-dotem afferret Corcyram insulam et oppida 
nonnulla in Epiri littore, Botheontum, Avallonam, 
Chimaeram, Caninum, et forsan ipsum Dyrrachium 1 , 
Manfrido sine certamine obvenerunt quae, ter jam a Ro- 
berto Guiscardo 2 , Rogerio et Guillelmo regibus cum 
Apulia vi conjuncta, ter rursus imperio Constantinopoli- 
tano fuerant recuperata 3 . 

Sed ultra Epiri fines major etiam campus Manfrido 
patebat, in quem ab ipso uxoris patre rapiendus esset. 
Despota enim eo majore gaudio manus dederat ad affi- 
nitates et societates cum Achaiae principe et Siciliae 
rege conjungendas, quod a Latinis illis auxilium se 
accepturum esse putabat, quo sibi opus foret ad implen- 
da quae jam diu in animo volutaret, ut in Constantino- 
politanum Latinorum imperium simul atque in imperium 
Grsecorum Nicamum, quae ambo tunc ad exlrema ruere 
viderentur, impetum faceret. 

Goffridus autem de Villehardouin et Manfridus, cum 
Despotam libenter adjuvarent, qui utriusque socer esset, 
suas ipsorum res quam maxime possent et ipsi augere 
cogitaverant. Etenim « sperabant (ut scripsit Nicephorus 
Grcgoras) Romanas provincias omnes ab Ionio*sinu us- 
que ad Byzanlium, se statim et sine labore occupaturos : 
et haudsecusac si jamearum possessionemfirmam habe- 
rent, sorte illas, priusquam bellum inchoassent, distri- 

scriptis : Domenico Forges-Davanzati, Dissertazione sulla seconda 
moglie del re Manfredi e suloro figliuoli, Neapoli, 1791 , in-4° ; G. dei* 
Giudice, La famiglia di re Manfredi (Arch. stor. per le prov. NapoL, 
iii, iv et v, an. 1878-1880). 

1. Arch. stor. Napol.^v. p. 76. 

2. Cf. W. Heinemann, Geschichte der Normannen in Unteritalien, 
Lipsiaj, 1894, p. 318 et sq., et in Addendis, § 33. 

3. Arch. stor. Napol., in, p. 25. 

buebant 1 . » Num illis verbis de pacto quodaminter duos 
Latinorum principes per syngraphas contracto agatur, 
non liquet, cum de itinere ipso quod Goffridus princeps 
in Apuliam fecisse dicitur quo tempore Manfridus Hele- 
nam duxisset, non nisi in chronico Matthaei de Juvenatio 
fertur, quod opus, cum historiarum scriptores usque ad 
dies nostros deceperit 2 , saeculo xvi° fictum esse nunc 
compertum est. Quid autem in consilio duorum princi- 
pum re vera inesset dubium hon videtur. Princeps 
nempe Achaiae et Siciliae rex socium Graecum prodere 
statuerant, ut ipsi non secus ac Galli et Veneti in anno illo 
MCCIV° de summa rerum orientalium potirentur. Cum 
igitur Manfrido non jam liceret, patris exemplo, ad 
Cyprum et Syriam vfela dare, at Adriatico tantum freto 
superato, via per terras inveniebatur quae ad Byzantium 
recto itinere pergeret, ut jam juveni Siciliae regi dies 
ille proximus videretur, quo, quemadmodum Fridericus 
in ecclesia Sancti Sepulcri coronam regni Hierosoly- 
mitani sibi imposuisset, ita ipse in ecclesia Sanctae 
Sophiae coronam imperialem susciperet. 

In bellum apparandum acerrime actum est in regno 
Siciliae. Anno enim MCCLIX 0 , mense ipso junii, quo 
nuptiae Manfredi celebratae erant, ad partes Thessalo- 
nicae mandata erat classis, cum Iribus millibus Germa- 
nicorum et Italicorum militum?. Classi illi praefuisse, 

1. Ed. Bonn., 1829, 1. 111, § 5, t. 1, p. 72. 

2 Inter quos del Giudice ipse nominandus est, qui crebris et 
gravissimis argumentis ab eruditissimo viro Bartbolomaeo Capasso 
latis concedere aegre tulit. 

3. 11. Il£{x^as rcapa (xev xou Ma<ppe TptaxtXiou^ oU; ayxol KaSaXXa- 
p{ou? Xatx6avet, avSps^ou^ ex Tspfxavwv (Georgios Pachymeris, Ed. Bonn., 
p. 83). De mense qiio classis Apulia? littora liquerit, cf. del Giudice 
(Arch. stor.. JVapoL, m, p. 30, in nota). 

nomine suo Ammirati regni Siciliae 1 , Philippum Chinar 
dum discimus e diplomate insoliti quidem generis, quo 
de furto reliquiarum sancti Thomae diffusius agitur, quae 
illo tempore e Macedonia ablatae, navi quadam aprutina 
ad Hortonam urbem delatae sunt 2 . Quas in Macedonia 
Ghinardus res ipse gesserit non claret, quis autem belli 
exitus fueritsatis notum est. Cum enim, statim ut Ger- 
manici milites, e regno Siciliae deducti, cumGraecis quos 
Despota miserat atque cum Italis et Gallis quibus ipse 
Goffridus princeps praeerat conjuncti erant, discordia 
conflata esset, filius quidam nothus Michaelis Comneni, 
qui copiarum partem ducebat, ad ho&tes prius transfugit 
quam pugna apud Diabolim, in Acridi regione, commit- 
teretur. Itaque ingenti Graecorum numero Latifii obruti 
sunt, et cum pauci e Germanis et Gallis fugissent, ipse 
Achaiae princeps Nicaeam captivus deductus est 3 . Alte- 
rum exercitum Manfridus ad auxilium Despotae feren- 
dum misit, alterumque apud Tricoryphum, in Cherson- 
neso, praelium initum est, in quo, cum Epirotarum et 
Siculorum copiae victoria egregie potitae essent, Graeco- 
rum dux captus est et ad Manfridum missus 4 . Fortuna 
autem meliore utendi spatium Despotae Epiri et regi 
Siciliae non relictum est. Anno enim MCCLXI 0 , paucis 
mensibus post victoriam apud Tricoryphum partam, 
urbs Constantinopolitana in manus Michaelis Palaeologi 
cecidit. Sic duae Graeci imperii disjecti partes, quae in 

1. De juribus quae magno ammirato regni Siciliae spectarent, cf. 
litteras anno mccxxxix 0 a Friderico imperatore editas (apud C. Tutini, 
discorso degli ammiranti del regno di Napoli, Romae, 1660, p. 4-11, 
et Huillard-Breholles, Hist. diplom., v., i, p. 577-583). 

2. Ughelli, Italia sacra, vi, col. 774 ; B. Gapasso, Historia diplo- 
matica regni Sicilix (1250-1266), p. 145. 

3. Geo*rgios Pachtmeris, p. 88. 

4. lbid., p. 89. 

Asiae et in Europae oris annos quinquaginta provinciis 
a Latinis occupatis divisae fuerant, nunc, regia urbe a 
Graecis recuperata, rursus in unum coactae stabant, et 
imperium Romaniae, cui vita nova, quamvis non diu 
futura, inesset, vicinos ipsum aggrediebatur, nedum se 
defenderet. Nam cum exercitus apud Thessalonicam, 
Johanne Palaeologo duce, cogeretur, pacem ab impera- 
tore Despota petere occupavit. Mamfridus ipse, qui Bal- 
duinum imperatorem profugum in Apulia benignius ex- 
ceperat, tunc ab Orientis partibus oculos jam deverterat 
ut hostibus qui ex Septentrionis partibus regno Siciliae 
instarent obviam occurreret. Quae igitur a Despotae filia 
in orientali Ac^riatici maris littore teneret praesidiis 
instruere et omni modo ordinare satis habuit. 

Legatum autem regni in novis, quibus Apulia ultra 
fretum proferri videretur, provinciis Manfridus virum 
elegit, qui Graecos, cum juvenis, usque ad Longobardo- 
rum in Cypro cladem, inter eos egisset, omnium 
maxime noverat, Philippum Chinardum. 

Chinardi imperio cunctis parendum fuit, cum clericis, 
tum laicis, cum Latinis tum Graecis, qui archiepiscopi 
Latinorum palatium solo aequari jussit, quod castro 
majori urbis Corfu, in qua regius legatus sedem sta- 
tuerat, propius surgeret 1 . Credendum est etiam domum 
illam castro defendendo impedimento fuisse, Chinar- 
dumque, cum haec juberet, non legati regii tantum 
nomine egisse, sed magis quoque ducis machinarum 
peritissimi, eadem ratione qua olim Trani castrum 
muniendum curaverat. 

Actis autem publicis tempore Caroli Andegavensis 

1. Reg. And. 1278 A, n° 29 (Del Giudice, Arch. stor. Napol, v. 
p. 311). 

editis altera res comprobatur, : Chinardo scilicet, tan- 
quam regio vicario , possessiones et bona quibus vide- 
returconcedere licebat.\Itaque, postquam omnium primo 
fratri Gazoni feudis et terris locupletando consuluit, 
alios, qui ex una gente orli erant, milites terris donavit, 
scilicet Guarnerium Alemannum et Thomasum, fratrem 
ejus, quorum priori filius erat nomine Aymus 1 . Noli vero 
credere, cum nomina legas, de quibusdam Germania 
ortis agi, neque Guarnerium illum unum fuisse ex illis 
quorum complurium nomen in Friderici et Manfridi 
litteris scriptum sit Walterus Theutonicus. Nomen enirn 
Alemannus non patriam virorum in hoc loco significat, 
sed gentilicium fuisse patet, cum in uno diplomatum, 
quibus de donatione a Chinardo facta refertur, hoc 
scriptum invenias : « Guarnerius dictus Alamannus. » 
Gens imo illa de Alemannis ne ex Italia quidem,nedum 
e Germania, in insulam Corcyram collata est. 

Gentilicium enim idem, cum iisdem praenominibus, 
in Syria saeculo xiii 0 invenitur, ut milites, qui ad Epiri 
partes Philippi Chinardi tempore migraverunt, Gallica 
de Alemannis gente oriundos esse satis compertum sit, 
quae, ut Cangii verba feramus, « inter nobilissimas Pro- 
vinciae gentes habebatur, unde ad Terram sanctam 
translata erat 2 . » Accedit quod in libello de gentibus 
Orientis Latini Gallico sermone conscriplo, cum de tri- 
bus Garnerii Alemanni liberis agitur, hoc expressis 
verbis invenis : « Heime s'en ala en Corfu 3 . » 

1. Reg. And. 1269 A, n* 3, f° 51 vo (Arch. stor. Napol. v, p. 42 et 88) ; 
Reg. And. n°17, f°. 24 (Ibid., p. 82). 

2. Les Familles d'Outremer f p. 505. 

3. Les Lignages d'Outremer, Ed. Beugnot, cap. xxxv, p. 469. Iterum 
in cap°. xxxi 0 nominatur « Hayme qui est outremer », cum excerptori 
libelli, qui in Syria vel in Cypro ageret, insula Corcyra, sicut ipsa 
Sicilia, inter transmarinas terras nominanda esse videretur. 



Digitized by 



" p. 



- 55 — 

Neque ulla res impediret quin confirmaremus quibus 
propinquitatis vinculis viri Alemanna gente orti, cum in 
Corcyra, tum in Syriee partibus, inter se conjuncti 
essent, nisi nonnulli eorum iisdem praenominibus, Gar- 
nerio scilicet et Aymo, distincti essent. Auctor Aymus 
quidam Alemannus, qui, cum apud Acconem feudum 
teneret, a Friderico legatus ad Johannem de Ibelino 
mandatus est *. Aymi autem illius patruus, nomine^ 
Garnerius, bajuli imperialis in Syriae partibus, primum 
cum Baliano de Sidone, deinde cum Odone de Montebe- 
liardo, officium accepit 2 . Hos viros, qui, cum Friderici 
partes suscepissent, non tamen cum juvenibus illis Cypri 
bajulis, qui graviora auderent, rebellionis societatem 
adversus gentem de Lusignano inierunt, neque unquam 
ab Ibelinis alieni facti sunt, eosdem esse ne credas quos 
in Corcyra post annum MCCLIX m invenimus 3 . Etenim, 
sicut Cangius eum, qui bajuli imperialis officium gessit, 
nomine Garnerii majoris notandum censuit, ita militi 
illi, qui in litteris a rege Hierosolymitano anno MCCXXX 0 
editis occurrit, Aymi majoris nomen erit tribuendum. Hic 
autem Aymus, qui Agnetem de Francleu uxorem in Syria 
duxerat, pater fuit Garnerii minoris, qui Agnetem de 
Terramunda, cognatam Danielis, quem anno MCCXXVI 0 
in Apulia una cum Isabella de Brienne jam invenimus, 
in matrimonium accepit 4 . 

Filium habuerunt Aymum, qui, antequam Corcyram 

1. LEstoire d'Eracles empereur, p. 386 et 387. 

2. Cf. Rohricht, Regestaregni Hierosol., p. 217, n° 813 et passim. 
Anno mccxi 0 Kal. Martiis Garnerius Alemannus una cum Americo 
Chinardo Jitteris regiis subscripsit (Rohricht, p. 223, n° 857). 

3. Les Familles d'Outremer, p. 505. 

4. Garnerium officium bajuli reliquit, ut militiae Templi nomen 
daret (VEstoire d'Eracles empereur, p. 312, n. e ; Les Lignages 
d'Outremer, cap. xxx, p. 465). 

una cum patre petiit, in Syrja jam duxerat Isabellam, 
Raymundi Faisant filiam *. De Thomaso autem, Garnerii 
fratre, in libello de gentibus Orientis latini siletur, • 
quemab alio Thomaso, Garnerii majoris nepote, discer- 
nendiim esse reor. 

Quo vero anno nonnulli e gente de Alemannis, Syria 
relicta, in Corcyram sedem collocaverint, exactis publi- 
cis inferre non licet. Sed, cum Garnerius minor, qui 
anno MCGXLI 0 primum nominatur 2 , baronum con- 
cilio in urbe Accone anno MCCL 0 habito interfuisse 
feratur 3 , certum est milites gente de Alemannis ortos 
non a partibus transmarinis una cum Riccardo Filan- 
gerio fugisse, sed Philippi Chinardi, qui jam summos 
in Albania honores adeplus esset, fortunam esse secutos. 
Una cum Alemannis alius quidam, cujus nomen in actis 
publicis regni Hierosolymitani non semel occurrit , 
Johannes Yspanus, in Corcyra sedem et ipse invenit 4 . 
Igitur haud procul a colonia quae in Apuliae littore 
florebat, probatum est Gallos quosdam alios, a partibus 
transmarinis devectos, in Corcyram, Philippo Chinardo 
suadente, alteram coloniam deduxisse. Chinardus Stutem, 
cum in Corcyra et Epiro Siciliae regis nomine summam 
imperii teneret, et Gallis aliis jam circumdaretur, quo- 
rum voluntati fidere posset, neque de feudorum, quibus 
in Apulia ab imperatore olim donatus esset, possessione 

1. Les Lignages d'Outremer, cap. xxxi, p. 469. 

2. Rohricht, Regesta, p. 287, n° 1103. 

3. Assises de Jerusalem, Ed. Beugnot, n, p. 246. 

4. Reg. And. 1269 A, n° 3, f° 106 v° (Del Giudice, Arch. stor. NapoL, 
v, p. 309). Gf. litteras anno mccxhj 0 pridie kal. Maias in regno Hiero- 
solymitano editas (Rohricht, Regesta, p. 288, n° 1106). Anno mccxxxiii 0 
Rogerius Hispanus litteris ab Oddone de Montebeliardo, imperatoris 
nomine Hierosolymitani regni comestabulo, editis una cum Rainerio 
Alemanno, subscripsit (Rohricht, Regesta^ p. 274, n° 1046). 

simul recessisset 1 , opibus et imperio in utroque Adria- 
tici maris littore pollebat. 

In Corcyra de clade apud Beneventum accepta et de 
Manfridi morte nuntium Chinardus accepit. In hoc ipso 
die omnia quae in Apulia teneret amissa jam ducere 
poterat. Cum autem pontificum sententiis inter audentis- 
simos excommunicati regis fautores iterum nominatus 
esset, neque sibi a clementia Gallici principis, qui Apos- 
tolicae Sedis defensorem et militem se ferret, veniae 
impetraiidae spes ulla maneret, tum magno animo digna 
cogitavit. Qui inter Graecos fama « viri potentissimi » 
ferebatur 2 , cum morte raptus esset dominus ipsius, Fri- 
derici Augusti filius, Epiri Despotae, ut principi prin- 
ceps, societatem obtulit. Comnenus autem, qui ex im- 
proviso tentaretur, primum tanto gaudio foedus accipere 
visus est, ut ipsi Chinardo, qui prima uxore Albereia 
orbus esset, uxoris suae sororem, quae ipsa conjugem 
Graecum nobilem virum, amisisset, in matrimonium 
dare vellet. Despotae autem uxorem gente quadam 
Provinciali ortam esse nonfugit, ideoque, mirabile dictu, 
mulierem Gallicae stirpis a Gallo Chinardo in Corcyra 
ductam esse. Dotem ammirati sponsae Michael con- 
cessit nonnullas terrarum quas Manfrido Helena tulerat, 
et, neglectis quae adhuc regis occisi vidua servaret 
juribus, Chinardo quae imperatoris filii fuerant, Corcyra, 
Botheontum, Caninum obvenerunt. 

Sed hoc ipso tempore, Graecus perfidus insidias 
paravit, ut quae iterum se dare simulaverat recuperaret, 

1. Litteras confer nomine Chinardi annis mcclix 0 et mcclxiv 0 a 
castellano urbis Cupersani editas (Morea, Chartularium Cupersanense, 
p. 361 et 376). 

2. ... Tou <t>ik(mzou au^paXfj av5po; Suvajxsvou 7uXstara... (Georgios 
Pachymeris, i, p. 508\ 

atque, sicariis quibusdam mercede conductis, Chinar- 
dum, qui dominium parvum sibi jam comparaverat, in 
quo summam imperii nulli obnoxius tenebat, et vas- 
sales habebat Gallos a partibus transmarinis adductos, 
necari jussit. 1 

Hic fuit vitae exitus illius Galli qui paucos dies princi- 
patum « francum », ut dicebant, in Gorcyra condiderat, 
haud procul ab Achaia, quam regebant principes Cam- 
pania, Galliae provincia, orti et ipsi. In annalibus Orientis 
Latini virum alterum aegre invenias qui res magis mira- 
biles gesserit quam noster, qui fortuna adeo varia ver- 
satus sit, ut nenio antea perspexisset eumdem, Siciliae 
ammiratum et Corcyrae dominum, armorum initium 
fecisse, cum, Friderici Augusti nomine, in Cypro castra 
Cherines et Kantara defenderet. 

1. Res omnes, de quibus agitur, a Georgio Pachymeri nobis traditae 
sunt (Ed. Bonn., lib. vi, § 32). 

CAP. VIII 



QUID DE PHILIPPI CHINARDl PROGENIE, POSTQUAM CAROLUS 
ANDEGAVENSIS REGNO SICILLE POTITUS EST, IN EPIRI ET 
ITALLE PARTIBUS EVENERIT. 

Philippi Chinardi fato cum exterriti essent Latini 
cuncti, cum Italicae tum Gallicae stirpis, qui in Corcyra 
post regis Manfridi et ipsius ammirati mortem inter 
infestissimos animo Graecos agebant, adCarolum Ande- 
gavensem confugere statuerunt. Chinardi fratres ipsi 
et propinqui atque qui ex Allemannorum gente cum illis 
convenerant, victoris ut veniam impetrarent, ultro tra- 
diderunt insulam Corcyram, cum castris etoppidis qui- 
bus constiterat principatus a Cyprensi milite per paucos 
dies occupatus. Res nobis notatione satis digna vide- 
bitur, scilicet quod comiti Provinciae, Galliae regis 
fratri, terras, quas primas in Orientis oris tenuit, Galli 
quidam a partibus transmarinis advecti obtulerunt. 

Callidior in rebus gerendis Carolus erat quam 
ne benigne acciperet illos deditionis pretium ferentes 
terras ipsas quas dotem habuisset Helena illa, Despotae 
filia et Siciliae regina, nunc conjux orba et eadem in 
carcere captiva. Dumexercitus perApuliam cunctosqui 
Manfridi partes tenuerant insectatur, atque novus in 
Terra Bari constitutus justitiarius bona et terras quae 
Philippi Chinardi fuerant apprehendit, neque pecuniam 

quidem a domino Gupersani in manibus abbatis monas- 
terii cujusdam apud Polinianum relictam praetermittit 1 , 
rex ipse a papa deprecatur ut sententioe, quae in Chinardi 
liberos, mortuo etiam patre, adhuc incumberent, solvan- 
tur. 2 Quin etiam tribus postea mensibus, anno scilicet 
mcclxvii 0 , ante diem tertium Idus Februarias, Gazonem 
ipsum Chinardum , Philippi fratrem, capitaneum in 
insula Corcyra 3 , ante vero diem xin m Kal. Apriles Gar- 
nerium Alemannum generalem regni in Corcyrae et 
Epiri partibus vicarium instituit. 4 Eodem tempore illos 
qui in caede Philippi ammirati interfuissent ex insula 
depellendos esse mandat 5 . 

Dum haec in littoribus Adriatici maris geruntur, — cum 
in primis a Carolo Andegavense post victoriam gestis 
rebus contraria contrariis semper objecta sint — , Phi- 
lippi Chinardi filia, quae Beatricis, Manfridi et Helenae 
filiae, « domicella » esset, Neapoli in Castro Ovi una cum 
ipsa mortui regis et reginae captivae filia includitur, 
ante annum mcclxxii 111 non liberanda 6 . 

Cum terris quae Manfridi regis et Philippi Chinardi 
fuissent Carolus Andegavensis jampotitus esset, Viterbi 
ante diem sextum Kal. Junias fcedus illud cum Bal- 

1. Cf. litteras regias, anno mcclxvi 0 ante diem m m kal. Apriles, 
editas (Reg. And., n° 32, f° 297, apud Minieri-Riccio, Saggio di Codice 
diplomatico di Carlo 1° d'Angid. Cf. Del Giudice, Arch. stor. Napol, 
iv, p. 34. 

2. Cf. bullara jam laudatam, et a papa, anno mcclxvi 0 , kal. Octobri- 
bus, obsignatam. 

3. Reg. And., n° 29, f«> 8 et f* 17 (Arch. stor. Napol., iv, p. 76). 
Del Giudice, Codice diplomatico, i, p. 278. 

4. Ibid., f° 17 (Del Giudice, Codice diplomatico, i, p. 298 ; Arck. 
stor. Napol, v, p. 188). 

5. Ante diem ix m kal. Apriles (Arch. stor. Napol., v. p. 188). 

6. Del Giudice, Arch. stor. Napol., v, p. 269. 

duino de Courtenay pactus est 1 , quo sibi in animo esse 
imperium in Orientis partes, eorum exemplo qui a 
Roberto Guiscardo usque ad Friderici Augusti filium 
Siculis rebus praefuissent, quaerere profitebatur. Ex 
illo pacto imperator qui, postquam a Graecia usque ad 
Galliam erat vagatus, iiiiser et omnibus rebus egens ad 
Carolum tandem confugerat, praesentibus summo pon- 
tifice et GofFrido de Villehardouin, regi Siciliae cedebat 
in primis provincias quae Byzantii dicebantur « Occiden- 
tales » et in quibus, cum jam Manfridi temporibus 
regno Siciliae annexae fuissent, summae potestatis jura 
se servavisse contendebat 2 ; deinde Carolo e jure suo 
imperiali investituram de Achaiae et Moreae principatu 
conferebat ; denique regi tertiam parteni jam attribuebat 
lerrarum quae adhuc occupandae essent, excepta una 
Constantinopolitana urbe, quam sibi tum reliquam 
facere cuperet. 

Sed antequam in illa quae jam in foedere apud Viter- 
bum icto sibi proposuerat se naviter immitteret, Carolo 
cum arcendus Conradinus qui regno in Marsorum 
partibus immineret, tum illi refrenandi erant qui, audito 
nepotis Manfridi adventu, Apuliam perturbarent. Guil- 
lelmus Chinardus, qui bona sua in Terra Bari retinue- 
rat, insimulatus est quasi seditiosis favisset iisque 

1. Cf. Buchon, Reckerches pour servir a VHistoire de la domination 
des Francais en Orient. (Coll. du Pantheon litteraire), i, p. 28 et seq. 
— Del Giudice, Codice diplomatico, n, p. 30 et seq. 

2. «... Totam terram quam Michaelicius despotus dotis seu quo- 
cumque alio titulo dedit, tradidit et concessit Helene filie sue relicte 
quondam Manfredi, olim principis Tarentini, et quam idem Manfredus 
et quondam Philippus Chinardus, qui se pro predicti regni ammirato 
gerebat, dum viverent, tenuerunt » (Buchon, p. 33). Haec pauca et 
notatione digna addit Buchon, qua? qua ex fonte hauserit non profert : 
« Philippe Chinard avait eu dabord des succes en Chypre, a la suite 
de son pelerinage a Jerusalem. » 

frumentum suppeditasset *. Non tamen inter « prodi- 
tores » nominatur, in quos acerbissime saevitum est et 
in quorum numero licet agnoscas, una cum Philippo 
Chinardo, anno quarto jam mortuo, nonnullos e Cypren- 
sibus, quibus vel post Manfridi obitum in Apulia 
manere concessum erat, scilicet Hugonem Chabot et 
Americum Sevarinum 2 , quorum abhinc jam nomina in 
actis publicis legere non coiitingit. 

Cum, clade apud Scurcolam accepta, postremus Sue- 
vorum in Siciliae regnum impetus fractus esset, atque, 
in suburbio Neapolis, ultimi, qui Friderici Augusti stirpe 
natum se ferre posset, caput gladio esset truncatum, 
Carolum ad ea quae de imperio orientali sibi parando 
jamdiu animo volvisset redire licebat. Sed, omissa pri- 
mum via quae haud procul ab Apulia, per terras cum 
Siciliae regno strictius conjunctas, ad Constantinopolim 
patere videbatur, ad alias terras animum vertit, quae 
Siciliam spectabant, neque Graecorum, sed Saracenorum 
erant. Neminem fugit quo modo Ludovicum fratrem, 
qui crucis signum ad debellandos infideles acceperat, 
Carolus avocaverit ad Carthaginis partes, de quibus 
non semel a Normannorum tempore Siciliae reges jura 
sibi vindicaverant. Post cladem illam quae regis Galliae 
mortem secuta est, principum cadaveribus lugubri 
agmine ad Alpes translatis per Siciliae regnum viam 
facere t&ntum potuit Carolus, nedum ipse imperium 
suum in Africana littora extendere valuisset. 

Decem annis sequentibus, cum copiae magis exhaustae 
essent quam ut vim facere posset, novas tantum 

1. Cf. litteras anno mcclxix 0 , mense Augusto, a Carolo editas (Del 
Giudice, Codice diplomatico } n, p. 176, in nota). 

2. Anno mcclxx 0 , mense Januario (Reg. And., 1269 C, f° 60, apud 
Del Giudice, Codice diplomatico, n, p. 323). 

affinitates jungendas procuravit, quibus majoris terra- 
rum partis, quas sibi post futurum bellum redituras 
foedere apud Viterbum icto conventum esset, rectius 
in gentem suam hereditatem induceret ; quare anno 
mcclxxi 0 Philippus Andegavensis, Caroli filius, Trani 
duxit Isabellam de Villehardouin, principis Achaiae 
filiam, anno autem mcclxxii 0 Beatrix, Caroli filia, Phi- 
lippo de Courtenay, Balduini imperatoris filio, Fogiae 
nupsit. 

Legatis simul nobiles et cives in Albaniae littoris 
urbibus occulte tentabat rex Siciliae. Dyrrachium praeser- 
tim appetebat, qui portus quasi continuo navium itinere 
cum Brundusio conjungeretur, atque a Romanorum 
imperii temporibus maximi momenti haberetur, a 
quo inilium caperet via illa ^Egnatia, qua ultra Adria- 
ticum mare via Appia usque ad Thessalonicam et Byzan- 
tium continuari videretur. Urbs autem, quae velut 
antiquae Illyriae civitates municipali jure quasi integra 
libertate frueretur, nec Epiri Despotae nec Manfrido vel 
Chinardo plane videtur fuisse subjecta. Callide satis a 
Carolo actum est, ut Dyrrachii proceres ultro civitatis 
suae dominium ei offerre statuerent. Itaque, anno 
mcclxxii 0 , mense Februario, Siciliae rex titulis omnibus 
cum Italicis tum Gallicis, quibusin actis publicisinsigni- 
tus ferebatur, Epiri regis nomen primum assumere po- 
tuit 4 . In illo novo regno ante diem V m Kal. Martias 
Gazo Chinardus, Philippi frater, Siciliae regni generalis 
vicarius creatus est 2 . 

t. Reg. And. 1272 x, n<> 17, p" 2 et23 (Arch. stor. Napol., v. p. 80). 

2. Ibid., f° 97 V (Arch. stor. Napol., v, p. 86). Cf. litteras 
alias anno mcclxxii 0 kalendis septembribus et mense. Novembri 
Gazoni Chinardo mandatas (Arch. sior. Napol., v. p. 87 et 91). 

Cum autem, vix a legatis Caroli Andegavensis 
occupata Albania, suadente, ut videtur, ipso Despota, 
tumultus inter Graecos coortus esset, accidit, mirum 
sane dictu, ut, cum Chinardi fratres officia in nova regni 
Siciliae provincia acciperent, ammirati filii simul in 
partes eorum qui adversus regem Siciliae motum exci- 
verant raperentur. Capti sunt protinus adulescentes, 
una cum Graecis rebellionis auctoribus, et ad castrum 
Trani deducti. Regiis mandatis, quibus de illis rebus 
certiores facti sumus, jubetur Chinardi filios honorifi- 
centius haberi et intra cameram in qua conclusi essent 
liberos manere, cum Graeci simul cum ipsis ad Tranum 
devecti compedibus onerati essent \ Nonne autem 
jure obstupeat qui tot et tam diversa eodem tem- 
pore in eadem gente accidisse cognoverit, Chinardi 
scilicet filiam, post quinque annos e carcere tandem 
liberatam, ammirati fratrem cum summis honoribus 
a Carolo Andegavensi in Albaniam missum, et sicut 
Helena de Angelis captiva ad castellum rediisset , 
in quo regali et nuptiali pompa prius accepta esset, ita 
viri filios, qui Friderici Augusti tempore Apuliae littori 
defendendo praefuisset, captivos in castellum, ab ipso- 
rum patre quondam munitum, captivos deductos esse ? 

De filiis Chinardi nihil post annum mcclxxii 111 nobis 
relatum est, sed verisimile videbitur illos post paucos 
menses e carcere emissos esse, praesertim cum notum 
sit qua gratia apud Carolum illorum non patruus tantum, 
sed etiam sorores florerent. Chinardi enim filiae cum 
duobus qui inter nobilissimos in Neapolitana aul*a 
habebantur milites, rege annuente, matrimonio con- 
junctae sunt. In ipso anno mcclxxii 0 , quo fratres in 

1. Del Giudice, Codice diplomatico, i, p. 309, in nota; Arck. stor. 
Napol.y iv, p. 346. 

castrum Trani captivi deducti erant, Suavem, Chinardi 
liliam, duxit Hugo de Mesnilio Renardi *, qui juveni 
Carolo, Salernitano principi, ad quem Siciliae regni 
hereditas pertinebat, rector additus erat 2 ; tempore 
mtem incerto, Philippa, altera Chinardi filia, cum Ro- 
)erto de Sancto Yvone primum nupsisset, secundis nup- 
tiis Stephano de Chimillo conjuncta est, cui feuda Itiliani 
in Basilicata et Balvani in Principatu Carolus rex anno 
mcclxxxi 0 cqncessit 3 . E libro de gentibus Orientis latini 
gallice scripto discimus proneptem quamdam Johannis 
jalvani , Philippi Chinardi , ut novimus , nepotis, 
Ermellinam nomine, in Apulia nupsisse 4 . Anno 
ienique mccxc 0 , et usque ad annum Mccxcin m nobis 
Dccurrit quidam Everardus Chinardus « de Sammiriaco » 
lictus, domini Angeriaci « de Summeroso » nepos 5 , 
jui fuit Basilicatae provinciae justitiarius 6 et Acheruntiai 
;astellanus 7 . 

Sic gens illius Galli, e Cypro in Apuliam advecti, qui 
]orcyrae dominium tfenuerat, cum aliise Gallia deductis 

1. Del Giudice, Codice diplomatico , i, p. 109, in nota. 

2. P. Durrieu, Les Archives angevines, n, p. 348. 

3. Reg. And. 1270 B, n° 8, p. 158 vo e t 187 v°, apud Del Giudice, 
^odice diplomatico, i, p. 110, in nota. Philippa, cum jam anno mccxciii 0 
idua rehcta esset (Reg. 1294 C, no 66, f° 49), tunc inter feudatarios 
'errae Hydrunti nominatur (Reg. 1308 E, f° 17). 

4. Les Lignages d'Outremer, p. 224. 

5. Reg. And. 1291 A, n° 55, f° 392. 

6. Reg. And. 1291, n° 53, f° 101. 

7. Reg. And. 1291 A, n° 54, f° 237. Everardus idem casalia Tafi- 
iani et Banzse in Basilicata (Reg. And. 1274 B, n° 21, f° 123 v°) nec 
on feudum aliquod in Terra Hydrunti tenuit (e Reg° And». 1308 E, 
» 271 : quem codicem, nunc amissum, in Repertorio a Sicola cons- 
ripto excerptum invenire contigit). Notanda quoque videntur dua- 
um nobilium mulicrum nomina, scilicet Margarita? de Cypro, quae 
ohanni Marascotti militi nupserat (Reg. 1268 O, f° 88 v°), atque 
Lgnetis de Cephalonia, « relictaj quondam Gualterii de Noheriis » 
Reg. 1308-1309 C, n° 178, f° 147). 

gentibus in Italia conjuncta est, atque in media nobi- 
lium virorum turba qui, Carolo duce, aliam Gallorum 
colonia.ni in regnum Siciliae intuleranl, est cemmixla. 

Idem eis contigit, qui, Alamannorum gente orti, cum 
Philippo Chinardo in Corcyram convenerant. Cum 
enim Garnerius Alemannus, qui insulae capitaneus 
a rege praepositus esset, ineunte anno mcclxxu 0 
extremum diein obiisset, ab Aymo, ejus filio, castra quae 
hereditaria tenebat Carolus redimere procuravit, pro 
quibus juveni cum tria millia unciarum auri, tum terras, 
quas ipse in Terra Bari, Capitanata et Terra Hydrunti 
delegeret, obtulit ! . Quare anno mcclxxvii 0 nomina- 
tum invenias Aymum inter Gallos qui in Terra 
Hydrunti feuda haberent 2 . Cum e Syria in Corcyram et 
inde in Apuliam vectus esset, Garnerii filius cognatos 
in regno Caroli Andegavensis inveniebat, Petrum 
quemdam Alemannum, Henricum Alemannum, Thibal- 
dum Alemannum, ut ea gentis pars, quae in terram 
transmarinam sedem quondam transtulerat, in Italia 
Inferiore cum alia ejusdem gentis parte, quae e Provin- 
cia, Alpibus superatis, devecta erat, rursus esset con- 
juncla 3 . 

1. Minieri-Riccio, Saggio di CJodice diplomatico, p. 55 et 60. Cf. 
Avch. stor. Napol., v, p. 88. 

2. Reg. And. 1269 B, no 2, f° 68 v°. Litteris in margine registri 
titulus additur : « Regislratum eidem Justitiario (TerraB Hydrunti) de 
significatione nominum baronum Gallicorum quibus mandatum factum 
est. » 

3. Cum duabus illis Gallicis gentibus, quibus nomina Chinardus et 
Alemannus erant, inveniri licet gentem aliam, Italia ortam, quae, cum 
in Orientis Latioi partes, primis, ut videtur, saeculi xiii 1 annis, trans- 
vecta esset, in Ilaliam, regnante Carolo Andegavensi, rursus deducta 
sit. hliles enim, Guillelmus de Amendolea dictus, qui e Calabria 
profectus erat, ut adversus Saracenos pugnaret (VEstoire d'Eracles 
Empereur, p. 202). in Syria cum Agnete de Courtenay, Jocelini, 
Edessa3 comitis, filia matrimonio conjunctus est, ibique in Galli- 

At Galli, quorum patres a transmarinis terris ad 
Apuliam vel Epirum devecti partem in rebtis Siciliae regni 
haud parvam sustinuerant, ubi cum Gallis qui Carolum 
Andegavensem sectiti erant, commixti sunt, privatam 
et obscuram vitam agere videntur. Quin notandum est, 
i\ quis acta publica, in quibus nominantur Philippi Chi- 
aardi fratres et Garnerii Alemanni filii, diligentius 
scrutetur, quod novus Siciliae rex omnes quos primos 
Adriatici maris in littore orientali legatos ipse suos 
reaverat, ab Epiri et Albaniae partibus quam citissime 
unovit, ut in eorum locum qui,Manfrido regnante, Phi- 
ippi Chinardi fortunam secuti essent viros quosdam 
iovos, quibus confideret, supponere posset. Ita, cum, 
nortuo Garnerio Alemanno, ab ejus filio castra cuncta 
juae in Corcyra essent magno pi etio redemisset, Carolus 
lovum in insulam statim misit vicarium, Jordanum de 
5ancto Felice 1 . Ita quoque, in locum Gazonis Chinardi, 
[ui anno mcclxxii 0 , mense Martio, vicarius generalis 

um sermonem « Guillaume de la Mandelee » nomen suum vertit 
Du Cange, Lcs Familles d'Outremer). Illius autem nepos, cui etiam 
iiuillelmus nomen erat, feuda quoedam in Sicilia et Calabria, anno 
[cclxxx. 0 tenuisse fertur (Ammirato, Le famiglie nobili Napoletane, 
651, ii, p. 262), cujus lilius Jocelinus sedem suam in terram Cala- 
riae Amendolaram dictam rettulit \Les Lignages d Outremer, cap. xvi, 
. 464 ; Les Familles d'Outremer, p. 303). Jocelini autem fratres 
mbo, Petrus et Guido, Ordinem Theutonicum secuti sunt, quo con- 
mctissime semper usa erat gens de Amendolea (Cf. G. Rey, 
\echerches hist. et geog. sur les Colonies franques de Syrie\ 
. 40-41, 48-50). Inter quos Guido de Amendolea thesaurarii Ordinis 
i urbe Barolo officio functus est (Ammirato, loc. cit.). At Neajio- 
tanarum rerum scciptoribus qui de illa genle de Amcndolea ut 
e antiqua quadam, Calabria orta, quce jam in actis Caroli primi 
.ndegavensis nominata esset, scripserunt, non in suspicionem venire 
oterat eamdem diu ab Italia magno maris spatio semotamesse et, cum 
i actis publicis regni Sicilioe rursus occurreret, jam quinquaginta 
nnos regni Hierosolyinitani rebus interfuisse. 

1. Arch, stor. Napol. f v. p. 80. Jordanus ille eodem titulo anno 
cclxxviii 0 insignilus adhuc fertur (Minieri-Riccio, Saggio di Codice 
iplomatico, i, p. 175.) 

regni in Albaniae partibus officium obtinuerat, anno 
mcclxxiii 0 , mense Maio, mittitur Anselmus de Caen»* 
Gazonivero, qui feudorum, quae in Terra Bari Philippi 
Chinardi gens habuerat, mediocrem partem solus in 
Terra Bari retinuerat, et ab ipso Carolo rege terris 
Terlitii et Lusiti anno mcclxxix 0 donatus erat 1 , vice 
quadam anno mcclxxxii* officium confertur « Capitanei 
galearum, teridarum et vaccettarum Curiae in Apulia 
et Aprutio » 2 , quod ipse, anno mcclxxxiii 0 , annuente 

1. Reg. And. 1269 A, n° 3, f° 63 vo. Anno mcclxxiii<> (Reg. And. 
1272 X, n° 17, fo 20) cetera, quae Philippi Ghinardi gentis in Apulia 
fuerant, ad novos dominos jam tradita erant, cum, post « Gazum » 
Chinardum, inler feudatarios Terrae Bari, in litteris regiis nominati 
occurrant dominus quidam Turri, cc Guglielmus de Saccavilla, dominus 
Aquevive, Guglielmus de Asseriis, dominus Casemassime, Guglielmus 
de Sectariis, dominus Valenzani, Robertus de Altricio, dominus 
Nohc, Guido de Amellis, dominus Rutiliani et sancti Nicandri, Ada 
Moriex, dominus Cupersani (de quo Cf. Reg. And. 1269 B, n° 4, f° 11 v°), 
Johannes de Clariaco, dominus Johe, Pali, Arricharii, Petrus de 
Hugot, dominus Binetti (Ante diem xim kal. Maias, in Reg. And. 
1291 A, n° 54, f° 113 v°). Anno eodem mcclxxxiii 0 vectigalis exactio 
in justitiariatu Tcrrae Bari a rege committitur Archiepiscopo Barensi, 
domino Jacopo Filimarino et domino Gazo Chinardo (Reg. And. 
n<> 48, f° 39 v°). 

2. « Comisio Gazi Chinardi capitanci galearum. — Scriptum est 
Gazo Ginardo dilecto militi, etc. In puritate vere dilectionis et 
fidei circa ea que honoris nostri exhaltationem respiciunt scientes 
te virum experte probitatis et induslrie radicatum, devocionem 
tuam tanto conlidencius negociis et serviciis nostris ingerimus 
quanto re vera frequcncius illam sensibus nostris et preteritarum 
memoria et prcsencium evidencia graciosis obscquiorum efFectibus 
commendabilem representant. Et ideo ex tuorum precedentium ac- 
tuum experientia plcnam asumcntes fiduciam de futuris te capitaneum 
omnium gaiearum, teridarum et vaccettarum nostrarum ubicumque 
per partes Apulie et Aprucii de mandalo nostre celsitudinis armanda- 
rum ammoto inde quolibet alio usque ad nostrum beneplacitum duxi- 
mus statuendum. Fidelitati tue sub obtentu gratie nostre lirmiter et 
expresse mandantes quatcnus oflicium dicte capitanic totis tuis viribus 
exequendum, assumens illud ad honorem et fidelitalem nostram, dili- 
genter studeas exercere iuxta mandatorum nostrorum continentiam 
que tibi de cetcro super causis et negociis emergentibus *dirigentur. 
Nos enim prelatis ecclesiarum, comitibus, baronibus, institiariis et 
universitatibus per predictas partes Apulie et Aprucii constitutis fideli- 
bus nostris per patentes licteras nostras iniungimus ut de omnibus que 

Carolo ii° rege, reliquit *. Anno vero mcccv 0 ^ illum 
mortuum esse novimus 2 . Guilehmis autem Chinardus, 
Gazonis et Philippi frater/anno jam mcclxxxiv 0 vita 
defunctus erat 3 . 

Ut autem clariuspateat quam strictis necessitudinibus 
Italise Inferioris partes cum Orientis Latini regionibus 
conjunctae essent, tempore ipso quo Galli illi, qui e 
Syria in Apuliam venerant, de medio discedere viden- 

ad officium dicte capitanie spectare noscuntur tibi ad honorem nos- 
trum devote pareant et intendant, ita quod ad requisitionem tuam in 
exercendo predicto officio oportunum prestent auxilium et favorem. 
Datum Regii xvi° octubrii xi° inditionis. » (Reg. And. no 39, 1280 B, 
fo 37 v°). 

1. a Quod desistat ab officio. — Scriptum est nobili viro domino 
Gazoni Chinardo dilecto militi familiari consiliario et devoto suo, etc. 
Cum vobis ammoto ad supplicacionem vestram ab officio capitanie 
vassellorum curie Apulie et Aprucie quod dudum in partibus quas 
de mandato domini patris nostri gessistis nobiles viros dominos 
Guillelmum de Alamannone et Henricum de Girardo milites consilia- 
rios fideles nostros dilectos vobis in eodem officio duximus subrogan- 
dos, devotioni vestre precipimus quatenus ab exercendo dicto officio 
de cetero desistentes residua omnia restancia penes vos de" rebus 
curie pro reparacione et municione dictorum vassellorum anno primo 
preterito per vos emptis vel undecumque receptis eisdem successo- 
ribus vestris pro parte curie assignetis per eos in reparacione et 
municione dictorum vassellorum sibi per nos commissa utiliter et 
necessario convertenda, recepturus inde ab eis ad vestri cautelamydo- 
neam apodixam, vos autem predictis residuis eisdem vcstris successo- 
ribus assignatis procuratorem vestrum sufficienter instructum cum 
quaternis, mandatis, apodixis et omnibus racionibus vestris eiusdem 
officii ad nostram curiam transmictatis positurum coram magistris 
rationalibus, etc, finalem et debitam de ipso officio racionem, ac 
satisfacturum de omnibus in quibus per rationem ipsam apparebitis 
curie debitores, significaturi nobis et predictis magistris rationa- 
libus, etc, quantitatem et qualitatem predictorum omnium residuoruni 
que dictis successoribus vestris pro parte curie autoritate presentium 
duxeritis assignanda. Datum Nicotera per Sparanum de Baro, etc, die 
xxvno septembris xn e indictionis. v (Reg. And. n° 49, 1284 C. f° 272 v°). 

2. Hoc anno litteras regias mense Septembri editas invenimus, de 
lite quadam adversus Agnetem de Cephalonia ab Isabella de Monte- 
gniato, relicta quondam Gazi Chinardi militis, suscepta (Reg. And. 
n° 147, 1307 B, f° 143). Eodem anno inter feudatarios Terrae Bari 
nominatur « heres quondam Gassi Chinardi miiitis » t^ e &- And. n° 142, 
1304-1305 E, fo 155 vo). 

3. Cod. diplom. Barese, n, p. 77. 

tur, Gallos quosdam alios a partibus transmarinis ad 
Italiae littora advectos in medium succedere videas. 
Etenim Anselmo de Caen, qui post Gazonem Chinar- 
dum vicarius in Albania exstiterat, anno jam mcclxxiv 0 
successit miles quidam Gallica stirpe natus, qui Cons- 
tantinopolim modo reliquerat. 

Ex illis qui Balduino, cum capta Constantinopoli in 
fugam se praecipitasset, comitati erant, nonnulli in in- 
sula Eubcea et in ceteris principatus a Goffrido de 
Villehardouin occupati partibus, feuda quaedam pro 
suis amissis jam invenerant *. Alii autem impera- 
torem imperio suo orbatum in Italiam et in Galliam 
secuti erant. Inter milites qui, post fcedus apud Viter- 
bum ictum, officia qusedam apud Carolum Andegaven- 
sem obierant, tres invenias, Ansaldo illo de Tucziaco 
ortos, qui infidus cum Graecis quondam egisse dice- 
batur, ut urbem Constantinopolim illis traderet, atque 
dein, cum in aulam Goffridi de Villehardouin sedem 
transtulisset, una cum principe in pugna apud Agridim 
captus erat*. Tres illi, scilicet Philippus de Tucziaco et 
ejus filii in publicis regni Sicilise litteris regis conso- 
brinorum titulo designantur 3 . Pateranno mcclxxi 0 am- 
miratus regni, filius minor Oddo regius consiliarius et 
magister justitiarius creati sunt, qui nunquam Siciliee 
regnum reliquerunt. Rebus autem a Philippi filio 
majore gestis in memoriam revocantur res ab illis 
gestae qui, cum ex Orientis partibus ad Italica lit- 
tora se contulissent , denuo ad Orientem mirabili 
quadam fortuna devecti sunt. Constantinopoli natus, 

1. Buchon, Recherches, i, p. 28, n. 2; Chronique de Moree, p. 31. 

2. Buchon, Recherches, i, p. 168. 

3. Du Cange, Les Familles d'Outrerner, p. 487. 

cum Balduino imperatore in Siciliae regnum advectus, 
feudo Latertiae in Terra Hydrunti donatus, capitaneus 
generalis in partibus Albaniae, vicarius deinde generalis 
in principatu Achaiae et Moreae creatus 1 , denique, cuiri 
Luciae, Bohemundi vn^ principis Antiocheni, sorori 
nupsisset, comitatus Tripolitani haeres factus, quo ne 
ipse potiretur Saracenorum victoriis impeditus est 2 , 
Narjonus de Tucziaco, falo quodam pulsus, Philippi 
Chinardi, regnante Carolo Andegavense, vices iterum 
videtur peregisse. 



1. P. Durrieu, Les Archives angevines. (Bibl. des Ecoles cTAthenes 
et de Rome, fasc. li), ii, p. 390. 

2. Les Familles d'Outrem(r, p. 487-488. 

